Време за море - какви бански да изберете? - Последни Новини от DNES.BG\nВижте актуалните тенденции\n5 юни 2020 18:54, Иванка Гъркова\nСлед края на изолацията почивката на море ни зове. А за нея ни трябват хубави бански и добро настроение. Ако тази година искате да си купите нов, е необходимо да се съобразите с няколко основни неща – размерът; материята; формата и това как ще ви стои според извивките на вашето тяло. Звучи лесно, но често при покупка мнозина се затрудняват, особено ако искат да си вземат нещо по най-новите модни тенденции и същевременно търсят комфорт.\nКои са актуалните тенденции в банските за това лято?\nИ тази година на пазара ще са актуални както целите, така и банските в две части, чиито форма и десени може да са най-различни. Един от трендовете за този сезон са тези, по които има халки. Те може да свързват двете части на монокините или да са красив детайл в горната част. Сребърно, златно или ефектна пластмаса, която прилича на естествен камък, са едни от най-актуалните материали на халките, които ще виждаме по банските.\nСлед Седмицата на плажната мода в Маями стана ясно, че целите бански или горнищата с едно рамо също ще се търсят през следващите месеци. Много марки предлагат модели с така наречените вълни, които падат свободно. Има и варианти с ресни, които все още не са излезли от мода.\nЗа дамите, които искат да си вземат бански, с който краката им да изглеждат по-дълги и същевременно стегната талия, могат да се спрат на целите модели, които тази година не са изчистени. Някои варианти са твърде изрязани, с което ни връщат в 90-те. Други пък имат цип по средата, който може да бъде наполовина откопчан.\nПубликация, споделена от Revoel (@revoelclothing) на Юни 5, 2020 в 5:26 PDT\nЯрки цветове, металик, ахроматични и пастелни тонове, ще бъдат хит на плажа. Банските в небесносинята и масленозелена гама също ще са актуални.\nКакто всяка година, ще виждаме цели бански и половинки с флорални мотиви, котви и райета. Освен това моделите с животинските принтове ще продължат да се носят.\nТази година някои бански отново ще ни напомнят за ретро моделите, които нашите баби и майки са носили с удоволствие. Така например долнището с висока талия или горнище тип топ, което скрива голяма част от бюста, също ще са по закачалките в магазините.\nПубликация, споделена от S T E F A N I E 🌺 🇨🇦 (@_stefanie_n) на Юни 4, 2020 в 6:13 PDT\nКои са най-търсените модели бански на пазара вижте в Tialoto.bg\nОще по темата: банскивреме за моретенденции в банскитебански 2020бански лято 2020\nДичо: Бързам да се прибера да си гушна детето!\nзагорял 27-год ерген преди 1 месец\nВиж дайте съвет как да си намеря някоя , пък ако ще и без бански да е,\nКоито ни стават, тези избираме. След карантинката ще се увеличат снимките на крака\nкато гледам кви тюфли се влачат по улиците направо с брезент трябва да ходят\nКакъвто бански костюм ми стои най-добре, такъв си купувам.\nТуршиеф преди 1 месец\n5 Спад с 30% на добивите от пшеница, цената на тон около 300 лева


Видрица :: Александър Солженицин, "Архипелагът ГУЛАГ"\nПрочетен: 3679 Коментари: 10\tГласове:\nНещо нищожно малко за този Архипелаг излезе на бял свят след неочаквания поврат в нашата история. Но същите ръце, които ни слагаха белезниците, сега примирително ни възпират: „Недейте!… Недейте да ровим миналото!… Който миналото спомене, окото му да изтече!“ Само че пословицата завършва така: „А който го забрави — на него и двете!“ .... Тези, които не желаят да си спомнят, имаха вече доста време (и още го имат) да унищожат всички документи без остатък. ... Вселената има толкова центрове, колкото и живи същества. Всеки от нас е център на Вселената и светът се разпада, когато ви изсъскат: „Вие сте арестуван!“ ..... "... а тъкмо там започва Страната ГУЛАГ, съвсем наблизо, на два метра от нас. Нито пък сме забелязвали в тези огради неизброимите, добре напаснали замаскирани врати и вратички. Всички, всички тези вратички са били приготвени за нас и ето че една съдбоносна се отваря бързо и четири бели мъжки ръце, ненавикнали на труд, но грабливи, ни се вкопчват в крака, в ръката, в яката, в шапката, в ухото — вмъкват ни като чувал, а вратичката зад нас, вратичката към нашия предишен живот, се затръшва завинаги. ... Арестът — това е резкият среднощен звънец или грубото чукане на вратата. Това е напереното нахлуване на неизтриващи ботушите си бодърствуващи оперативни работници. ... Традиционният арест значи още и след това, след откарването на нещастника, многочасова шетня в жилището на грубата чужда потисническа сила. Това е разбиването, разпарянето, събарянето и смъкването от стените, изхвърлянето на пода от шкафовете и чекмеджетата, изтръскването, изсипването, разкъсването — и купищата безредно стоварени върху пода вещи, и пращенето под ботушите. ... На нашия най-добър познавач на Тибет Востриков конфискуват безценните древни тибетски ръкописи (и учениците на починалия едва ги измъкват от Комитета за държавна сигурност — КГБ, след тридесет години!). При арестуването на ориенталиста Невски отмъкват тангутски ръкописи (а двадесет и пет години по-късно за разшифроването им на покойника е присъдена посмъртно Ленинска награда). На Каргер отнемат архива на енисейските остяци, забраняват изобретената от него за тях писменост и буквар — и си остава народецът без писменост. Дълго е да се описва всичко това на интелигентен език, но хората са си го казали за обиските: търсят онуй, дето не са оставяли. ... „Без право на кореспонденция“ значи със сигурност: разстрелян е. ... С една дума, „живеем в проклети условия, при които човек изчезва безследно и най-близките му хора, жена му, майка му… с години не знаят какво е станало с него“. Така ли е? Не е ли? Това го е писал през 1910 г.Ленин в некролога за Бабушкин. Само че тук трябва веднага да уточним: Бабушкин е транспортирал оръжие за въстанието, тъкмо с него е бил застрелян. Той е знаел какъв риск е поел. Не бихме казали същото за питомните зайци, за себе си. ... Няколко десетилетия политическият арест у нас се отличава тъкмо с това, че биват отвеждани съвсем невинни хора, които по тази причина са неподготвени за каквато и да било съпротива. Създава се общо чувство на обреченост, представата (при нашата паспортна система впрочем доста вярна), че е невъзможно да избягаш от ГПУ—НКВД. И дори в разгара на арестните епидемии, когато хората, тръгвайки за работа, всеки ден се сбогуват със семействата си, защото не са сигурни, че ще се върнат вечерта — дори тогава те почти не бягат (а в редки случаи се самоубиват). Тъкмо това се иска. Вълкът си пада по кротките овчици. ... Всеобщата невинност поражда и всеобщо бездействие. Може пък и да не те приберат? Може пък да ти се размине? А. И. Ладиженски е главен преподавател в училището на затънтеното градче Кологрив. През 1937 г. до него на пазара се приближава някакъв селянин и му предава от нечие име: „Александър Иванич, заминавай, има те в списъците!“ Но той остава: нали без него училището ще закъса, нали и техните деца учат при него — как тъй ще го арестуват?… (След няколко дни го прибират.) Не всеки като Ваня Левитски, едва четиринадесетгодишен, е в състояние да разбере: „Честен ли си, затворът ти е вързан в кърпа. Сега там лежи тате, като порасна — и мене ще ме приберат.“ (Затварят го, когато навършва двадесет и три.) ... Ти още гледаш на Органите като на човешки логично учреждение: ще разберат грешката си и ще ме пуснат. И защо тогава да бягаш?… Как тогава да се съпротивляваш? Така само ще влошиш положението си, ще попречиш да се изясни недоразумението. Каква ти съпротива — дори по стълбите слизаш на пръсти, както ти е заповядано, за да не чуят съседите. ... Как ни лютеше отвътре после в лагерите: а какво щеше да стане, ако всеки оперативник, тръгнал нощем да арестува, не беше сигурен, че ще се върне жив, и се прощаваше със семейството си? Ако по време на масовите арести например в Ленинград, когато прибираха една четвърт от населението на града, хората не биха седели по дупките си, изтръпнали от ужас при всяко хлопване на входната врата и от стъпките по стълбите, а бяха разбрали, че повече няма какво да губят, и се бяха заловили по няколко души бодро с брадви, чукове, ръжени, с каквото им падне, да правят засади? Кой не знаеше, че тези каскетлии не пристигат с добри намерения, така че няма да сбъркаш, ако фраснеш с нещо душегубеца. Или оня „гарван“, оставен със самичкия шофьор на улицата — да офейкаш с него или да му спукаш гумите. Сътрудниците и подвижният състав на Органите бързо щяха да оредеят и въпреки ненаситната жажда на Сталин проклетата машина щеше да засече!… Ако… Ако… Ние просто си заслужихме всичко по-сетнешно. ... През 1927 г., когато покорността още не бе размекнала до такава стенен нашите мозъци, на Серпуховския площад през деня двама чекисти се опитват да арестуват някаква жена. Тя се вкопчва в телеграфния стълб, започва да крещи, да се дърпа. Събира се тълпа. (Била е нужна такава жена, но е била нужна и такава тълпа! Не всички минувачи са забивали очи в краката си, не всички са гледали да отминат час по-скоро!) Чевръстите юначаги изведнъж се объркват. Тях не ги бива да работят пред очите на обществото. Качват се на автомобила си и офейкват. (Тогава и жената е трябвало да тръгне за гарата и да замине! А тя се прибира у дома си. И през нощта я откарват на Лубянка.) ... ИСТОРИЯТА НА НАШАТА КАНАЛИЗАЦИЯ Когато хулят сега произвола на култа, се позовават на вечно предъвкваните тридесет и седма и осма година. И ето как в съзнанието се утвърждава, че не е имало арести нито преди, нито след това, а единствено през тридесет и седма — тридесет и осма година. Без риск да изпадна в грешка, ще кажа: потокът от тридесет и седма тридесет и осма не е нито единственият, нито дори най-големият, а само по всяка вероятност един от трите значителни потока, препълнили мрачните зловонни тръби на нашата тъмнична канализация. Преди него е потокът от двадесет и девета — тридесета година, кажи-речи, колкото Об, натикал в тундрата и тайгата близо петнадесетина (ако не и повече) милиона селяни. Но селяните си мълчат, неуки са, не са писали ни жалби, ни мемоари. С тях и следователите не са си губели нощите, нито е трябвало да водят протоколи — достатъчно е било решението на селсъвета. Този поток се излива, всмуква се в скованите от вечен лед земи и дори най-разпалените умове почти не си спомнят за него, сякаш той изобщо не е наранявал руската съвест. А всъщност нито Сталин, нито ние с вас имаме по-тежко престъпление от това. Сетне идва потокът от четиридесет и четвърта — четиридесет и шеста, кажи-речи, колкото Енисей; изхвърлени са в помийните канали цели нации и още милиони и милиони — онези, които — заради нас! — са били в плен, откараните в Германия и върналите се след това оттам. (Така Сталин изгаря раните, та по-бързо да се покрият със струпеи и да не даде възможност на общото народно тяло да отпочине, да задиша с пълни гърди, да се посъвземе.) Но и този поток се състои предимно от обикновени хорица, които не са оставили мемоари. А потокът от тридесет и седма година грабва и понася към Архипелага вече и хора с положение, хора с партийно минало, хора с образование, а и около тях в градовете остават мнозина наранени, че и нелишени от перо! — и всички те сега пишат, говорят, спомнят си: тридесет и седма година! Това е Волга на народната мъка! А споменете ли пред кримския татарин, пред калмика или чеченеца за „тридесет и седма“, той само ще присвие рамене. Или какво е за Ленинград тридесет и седма, когато той помни тридесет и пета? А дали за повторноарестуваните или за прибалтийците не са по-тежки четиридесет и осма и четиридесет и девета? И ако ревнителите на стила и на географията ме упрекнат, че съм пропуснал още реки в Русия — нали има и неназовани още потоци, трябват ми много страници! И реките ще се изпълнят от потоците. Известно е, че ако не се упражнява, всеки орган се атрофира. И така, след като знаем, че Органите (те сами са се нарекли с тази гадна дума), възпети и въздигнати над всичко живо, не са получили атрофия на нито едно свое пипало, напротив — разраствали са се и мускулатурата им е заяквала, лесно е да се досетим, че са били упражнявани постоянно.\nТагове: Александър Солженицин, архипелагът гулаг,\nАлександър Солженицин, „Архипелагът ГУЛА...\nАлександър Солженицин, "Архипелагът ГУЛАГ" 2\n1. rustam - Ей, Генчев, дърта педеруго-\nточно Солженицин пророкуваше и мечтаеше за скъсване на Русия със Запада. Негов идеал беше диктаторът Столипин, който избеси стотици нихилисти и либерали в името на Велика Русия.\nТи, жалък плъх, нямаш морално право да споменаваш дори името на великия писател!\nПП Внимавай, да не се повтори казусът "парасол"!!!\nПолитическите арести са една от главните причини за да ненавиждам комунизма и да намразя хората, които го защитават. Hеизбежно е, защото съм честен човек и винаги ще съм против мачкането на едни заради кефа на други.\nТолкова затрити невинни хора, толкова съсипани семейства, разграбено имущество ...\nИ след всички тези зверства някакви профани ще ми дрънкат за евтини банички, евтини билетчета, евтино моренце!!! Значи за да си плацикат тлъстите задници в моренцето, други трябва да платят с кръвта си, а? И това им се струва нормално!!!!\nНа такива изроди не мога да гледам като на хора, нито мога да им съчувствам.\nЕвтино било! Ама за да ви е евтино, колко невинни хора са избити, бе? Баси чудовищата! И не виждатe абсурда!!!!!!!\nСолженицин винаги ще бъде трън в гъза на всички комуняги-путлеристи, защото опровергава гнусните им лъжи и разкрива истината за "свободата" на руснаците. Hе че не се е знаело преди това, но друго е да го каже вътрешен човек. А той беше сериозен мъж. Hе скапан продажен гей като Сноудън.\n4. ko642 - @3\nНе знам защо противопоставяш Солженицин на Сноудън? Двамата по скоро си приличат.\n5. tutankhamon661 - 4. ko642 - @3\nНапротив. Hарочно казах сериозен мъж, защото Солженицин беше точно такъв. Освен това разказаното от него е потвърдено, видяно и документирано.\nА Сноудън какво е направил? Слухтял тук-там, може и пари да е получил и в крайна сметка решил да дрънка. Все още не се знае дали е истина изнесената от него информация. Пък и кой знае какви скрити подбуди е имал, от какво се е криел ... Въобще при него работата смърди, та се не трае.\nСолженицин е на другия полюс. Както виждаш, самите комунисти го уважават и опитват да го представят за свой човек, въпреки че е прокуден именно заради критиките към репресивния апарат.\n6. slavimirgenchev1953 - Ей, педералисимус, марш оттук.\n7. slavimirgenchev1953 - Ще кача и други откъси,\nза да гърчи червената сволоч като настъпен червей. Сигурно има хора, които не са чели книгата (тя си е бая тухла), така че нека видят върху какви кървави основи е изградена дивата Раша - империята на Злото, и да преценят сами дали сегашната Русия е по-добра, съдейки по безумните постинги на блог.бг - червениата.\n8. ko642 - @6\nИ двамата алармират ощественосста за тотална злоупотреба с власт и нарушаване на човешките права. В случая със Сложеницин, мащабът е по голям .. изразен в човешки живот. Това което изнесе Сноудън получи достатъчно потвърждение.\nВярвам няма да ти е приятно да ти подлушват телефона или гледат имейла па дори и да са американци.\nИдеална система няма. Но ако се сравняват двамата се вижда (който има очи да гледа) кое е по малкото зло.\n9. tutankhamon661 - ko642\nНе вярвам да има държава по света, чиито служби да не подслушват важни личности.\nКолкото до подслушването на обикновени граждани, не само не вярвам, а твърдя, че е невъзможно. Също и безсмислено. Мен и теб никога няма да ни подслушват, нито който и да било блогър от Blog.bg. Като видя подобни съмнения у някои параноици, после дълго им се смея.\nС Америка стана скандал, понеже това е единствената наистина свободна държава и за нея всичко се знае. При другите го има същото, но там е покрито малко или много със “завеса”.\nСъщият ефект като при Италия и мафията. Кажеш ли мафия, хората първо се сещат за Италия, защото там най-успешно я борят и нищо не остава скрито-покрито. А всъщност италианската мафия е направо безобидна в сравнения с руската, откъдето обаче нищо не се чува.\nСтане ли дума за футболни уговорки, корупция и наказани грандове, хората пак се сещат за Италия и пак защото там наказанията са най-брутални. Без да им мигне окото изпратиха Милан и Ювентус в Трета дивизия. Истината е, че в Англия има много повече уговорени мачове, но там не ги разкриват и нищо не се говори.\nЦялата работа е в говоренето. Всички зяпат САЩ, всичко се знае, всичко е открито .... затова са най-лесни за обвинения. Hо пак си остават държавата, където най-много хора искат да живеят.\n10. slavimirgenchev1953 - Предпочитам несъвършената демокрация пред най-съвършения комунизъм.


Отстранете петна от кафе от стената - Bindernone\nОсновен Binder Отстранете петна от кафе от стената\nОтстранете петна от кафе от стената\nКогато падне чаша за кафе, пръските често попадат не само на пода, но и на стената. Това създава грозни петна, които след като изсъхнат, са трудни за отстраняване. Прочетете, за да разберете как да премахнете петна от кафе по стената.\nДомашни средства за петна от кафе върху тапета\nХлориран почистващ агент за баня\nИзбелващи или oxi продукти\nПрочетете също - Премахване на петна от кафе от хартия\nПрочетете също - Премахнете петна по стената\nТова трябва да се спазва!\nСтената, зацапана с петна от кафе, е бяла? Ако е така, можете безопасно да използвате продукти, съдържащи хлор за почистване. Ако обаче стената е оцветена, първо трябва да я проверите за устойчивост на цветовете.\nЗа да направите това, намерете място на стената, което обикновено е невидимо (напр. Преместете го назад).Б. шкаф). Поставете малко от избрания от вас препарат за почистване върху тапета и го оставете да подейства за 15 минути. След това го свалете с влажна кърпа. Ляв цвят на стената? Ако не, можете да продължите с премахването на петна, както е подробно описано в нашето ръководство по-долу.\nАко е така, имате няколко възможности за лечение на петна:\nНамерете гума за петна за петна върху тапети в специализиран магазин\nОбработете петното с вода и приспособление или препарат за пране. Може да не успеете да го премахнете изцяло, но може поне да загуби част от цвета си.\nБоя върху петно. Можете да разберете за какво да внимавате тук.\nИнструкции за премахване на петна от кафе по стената\nНезависимо кой агент сте избрали, агентът трябва да работи.\nПоставете почистващия препарат, крем за бръснене, втриване на алкохол или белина върху кърпа и го намажете с петна от кафе на стената.\nПетната трябва да са добре напоени, но тапетът около тях трябва да е възможно най-сух, за да се предотврати разпространението на петното. По същата причина трябва да нанесете агента с мазилка и никога да не го втривате!\nСега намажете петното с друга суха кърпа, докато изчезне. Ако е необходимо, можете да повторите стъпка 1 отново - но не по-често, за да не повредите тапета.\nСъвети и трикове Ако петното изобщо не може да бъде премахнато или ако цветният ви тапет не понася почистващи препарати, можете да скриете петното чрез:\nЗакачете огледало на място,\nпоставете мебел пред нея,\nзалепете стикер за стена върху него или\nоставете себе си или децата си да бъдат артистично активни и да вградите петната в красива стенопис.\nПредишна СтатияХладилник: какво означава климатичната класа?\nСледваща Статияестествена мазе


Страхотна България разкова Франция с 3:0 в Метц!!! - SportVox | SportVox\nСтрахотна България разкова Франция с 3:0 в Метц!!!\n20:53, 9 юни 2013, Автор: Сезгин Басриев, Преглеждания:849\nНационалният отбор на България по волейбол постигна втора поредна победа в Група А на Световната лига, след като надигра с 3-0 (26-24; 31-29; 25-20) гейма тима на Франция при втората си визита, този път в Метц. По този начин момчетата на Камило Плачи стартираха по перфектен начин в най-комерсиалното първенство в света, взимайки два успеха насред Франция след победата с 3-2 в първия сблъсък.\nСрещата започна силно за домакините, които дръпнаха с 4-1, но нашите много бързо направиха обрат за 7-6 след чудесна атака и блокада на Алексиев. Все пак, техническото дойде с минимален аванс за „петлите“ – 8-7, след аут на Соколов. До втората пауза резултатът бе увеличен на два пункта в полза на Франция – 16-14, но прекрасно нападение на Алексиев, последван от блок на Самунев доведе нещата до 16-16. Н’Гапет заби топката в мрежата и „трикольорите“ поведоха с 20-19, но веднага след това играчът на Кунео се реваншира и изравни за 20-20, което накара Камило Плачи да вземе таймаут. Равенството се запази до 24-24, след което Н’Гапет прати топката извън полето, а при последната точка главният рефер даде носена топка на Рафаел – 26-24 за България.\nВтората част отново започна с леко предимство за Франция, след като домакините поведоха с 8-6 при техническата почивка. Точна атака на Скримов и блок на Алексиев срещу Сидибе върнаха паритета в резултата – 9-9. С мощен забив на Н’Гапет и блокада в центъра на Арди-Десурс срещу Йосифов, домакините се откъснаха отново с две точки при второто прекъсване – 16-14. Много бързи „лъвовете“ направиха обрат и след бомба на Соколов резултатът стана 18-17 за гостите, което принуди Тийи да вземе таймаут. Изненадваща атака на Жоро Братоев увеличи преднината на България на 20-18, но малко след това ас на Линеел доведе до равенство 22-22 и Плачи ползва прекъсване. В края геймът бе изключително драматичен, но нашите момчета показаха страхотен характер и след като отразиха цели шест сетбола, успяха да стигнат до победата с 31-29 след две поредни блокади на Вики Йосифов.\nТретата част започна с леко предимство на „трикольорите“, а почивката дойде при 8-7. След нея преднината на нашите достигна три точки – 12-9. До втората пауза разликата бе стопена, но все пак с блок-аут на Соколов гостите стигнаха до 16-14, а аут на Линеел увеличи нашия аванс на три пункта – 18-15. Мощен сервис на Цецо реши всичко в гейма, след като даде предимство от 20-16 за „лъвовете“. До края момчетата на Камило Плачи задържаха своя аванс и затвориха мача с 3-0 след 25-20.\nЦветан Соколов отново бе най-резултатен за “трикольорите“, след като наниза цели 21 точки, а Тодор Скримов добави още 12. За домакините единственият, който бе на висота бе Ървин Н’Гапет с 15 пункта.\nСлед двете си България вече има пет точки и временно излезе начело в класирането с актив от пет точки, докато „петлите“ са пети с един пункт.\nГеорги Братоев 4, Светослав Гоцев 2, Тодор Алексиев 8, Цветан Соколов 21, Виктор Йосифов 6, Тодор Скримов 12 – либеро Мартин Божилов (Стоян Самунев 5, Валентин Братоев, Николай Пенчев)\nВолейбол Избрано\tБългария Виктор Йосифов Георги Братоев Световна лига Стоян Самунев Тодор Алексиев Тодор Скримов Франция Цветан Соколов


Apartment Jet Airport - НАЙ-НИСКИ ЦЕНИ от agoda.com\nPleso, Белика Горица, Хърватия - Отлично местоположение - вижте на картата\nПовече за Apartment Jet Airport\nУдобно разположен в Белика Горица, Apartment Jet Airport е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nApartment Jet Airport предлага безупречно обслужване и необходимите удобства, за да удовлетвори гостите си. Докато са отседнали в този чудесен хотел, гостите могат да се насладят на бар, превоз с микробус, зала за пушачи.\nКато допълнение всяка хотелска стая предлага широка гама от удобства. Много от стаите са с климатик, отопление, бюро, минибар, балкон/тераса, за да удовлетворят и най-изискания вкус. Хотелът разполага с голямо разнообразие от развлекателни съоръжения като градина. Открийте интригуващата комбинация от професионално обслужване и широка гама удобства в Apartment Jet Airport.


Кримпване в гр. София - OLX.bg\n- кримпване OLX.bg - кримпване\nКримпване / кербоване на маркучи за климатици\n6; 8 (6+2) pin pcie power connector - кримпване и запояване\nWeidmuller PZ 16 Инструмент: за кримпване и изолирани накрайници\nгр. София, Люлин 4 14 окт\nЗа Кербоване Кримпване\nКлещи за кримпване на накрайници и кабелни обувки\nF-конектор за кримпване на коаксиален кабел 6мм RG59 - 200бр.\nКомплект инструменти за кримпване, щипка за рязане,съединител\nгр. София, Кръстова вада 4 окт\nНови Клещи за кримпване\nКабелна преса за кримпване на муфи\nгр. София, Център днес 12:32\nкримпване в категория Машини, инструменти, бизнес оборудване » Инструменти\nкримпване в категория Електроника » Други\nкримпване в категория Услуги » Други


Колко протеин трябва да ядат жените - 4fitness.bg\nКолко протеин трябва да ядат жените\nВ тази статия ще научите какви са предимствата да си набавяме адекватни количества протеин, колко различни източници на протеин има, какво количество трябва да приемаме и най-добрия начин за увеличаване приема на протеин, за да поддържате красиво и стегнато тяло.\nПреди са препоръчвали на жените да приемат по 0,8гр протеин на килограм телесна маса, което означава, че ако сте 50 килограма трябва да приемате по 40 грама протеин на ден. Това количество е много малко и ще доведе до здравословни проблеми. Приблизително в 200 грама месо (в сурово състояние) се съдържа около 45 грама протеин. Може само да се уверите колко малко са 45 грама протеин за цял ден.\nНово проучване показва, че жените се нуждаят поне от 1,8 грама протеин на килограм телесно тегло. Ако тренирате с тежести това количество може да стигне до 2.5 грама. Това е така, защото тялото се нуждае от повече протеини за изграждане и поддържане на мускулите, а също и за производството на ензими в организма, които са от ключово значение за обмяната на веществата. Особено ако се опитвате да поддържате или сваляте килограми, протеинът е от изключително значение за вас.\nЗа тези от вас, които сега навлизат в бодибилдинга, трябва да знаете , че протеинът е най-важният макроелемент, който трябва да приемате. Може за известен период от време да си позволите да не приемате мазнини и въглехидрати, но без белтък пътят към мускулния растеж е невъзможен.\nОт всички макронутриенти, протеинът отнема най-много време за храносмилането, следователно увеличава разхода на енергия, когато го приемате в по-големи количества, в сравнение с другите макронутриенти.\nОт колко протеин се нуждаят жените?\nНие препоръчваме по 1,6 до 2 грама протеин на килограм телесна маса. Ако сте 60 килограма около 100-120 грама протеин на ден. Приема на такова количество протеин е безопасно и е достатъчно за поддържане и изграждане на красиви женски мускули и за поддържане на метаболизма. Приемайте това количество протеин на 5-6 равни порции през деня. Около 20-25 грама протеин на ядене, за да може тялото по-добре да ги усвои и абсорбира.\nАко не знаете в кой вид храна колко протеин и въглехидрати има, може да се сдобиете с тази информация тук.\nТам ще намерите подробно описание на химичния състав на често употребяваните хранителни продукти. Другото нещо, което ще ви е полезно са основните бодибилдинг храни.\nКой вид протеин е най-добрият?\nНие всички знаем, че месото, рибата, яйцата са страхотни източници на протеини, но знаем ли, че различните източници на протеин имат различни ползи за здравето? Така че най-добре да си набавяме протеина от различни източници, а не от един или два вида. Други добри източници на качествен протеин са млечните продукти, ядките, боб, соя. По-надолу в статията ще обърнем внимание на предимствата на някои от източниците на протеин.\nКонсумирането на червено месо помага на мозъка да функционира по-добре, да помните повече и т.н. Това вероятно е така, защото в червеното месо се съдържа креатин. Креатинът също има ползи ако спортувате. Увеличава силата ви и издръжливостта и помага за натрупване на мускулна маса.\nСъщо така, червено месо е с високо съдържание на цинк и желязо. Двата минерала са от решаващо значение за правилното функциониране на метаболизма и издръжливостта ви по време на тренировка, тъй като те са от ключово значение за доставяне на кислород до работещите мускули.\nАко си купите телешко месо, което е хранено само с трева, вие ще дадете на себе си доза свързана линолева киселина (CLA). (CLA) – помага за намаляването на телесните мазнини, чрез увеличаване на инсулиновата чувствителност (помага на тялото ви да усвоява по-бързо и по-добре въглехидратите т.е. да използвате въглехидратите за енергия, вместо да ги складирате в мазнини).\nПроучване проведено върху група от жени с наднормено тегло показва, че тези, които са приемали (CLA) са загубили девет процента мазнини от тялото си само за една година, без да са променили диетата си или начина си на живот. Свинското и пуешкото имат подобни предимства както и телешкото, за изграждане на чиста мускулна маса. Важното е месото да е чисто и да няма много мазнини.\nКонсумирайте редовно храни съдържащи протеин\nОпитайте се да ядете поне 1-2 пъти на седмица свинско, телешко и пуешко. Рибата е друг чудесен източник на протеин. Вие се нуждаете както от риба с ниско съдържание на мазнини като тилапия, риба тон, треска, така и от по-мазни като сьомга, скумрия и др. По-мазните риби съдържат здравословни мазнини, познати като омега 3 мастни киселини, които имат многобройни ползи за здравето. Яжте поне 2 пъти на седмица риба.\nИ накрая, нека да поговорим за растителни източници на протеин. Фасулът е чудесен източник на протеини и често се пренебрегва, като вид ястие. Фасулът е с високо съдържание на фолиева киселина, която помага с когнитивната функция и помага за предотвратяване на депресията. Също така, ако сте жена в репродуктивна възраст, фолиева киселина в боба ще ви помогне за предотвратяване на някои вродени дефекти, които се развиват в плода през първите 2 седмици от бременността - това е времето, когато повечето жени дори не знаят, че са бременни.\nВключвайте фасулът като редовна част от вашата диета. Фасулът също имат големи количества магнезий и желязо, два важни минерала, от които зависи функционирането на нервната система и изграждането на мускулите. Опитайте се да ядете поне по 2-3 пъти боб на седмица.\nДруги добри източници на растителен протеин са леща (26 гр. протеин за 100 гр.), овесени ядки (16 гр.), ядки (около 25 гр.) и др.\nЖените се нуждаят от протеин също, особено ако e тренираща жена с красиви мускули. Набавяйте си необходимото количество протеин. Не правете като повечето жени, които ядът тестени и сладки неща и забравят за месото, рибата И другите източници на протеин. Опитайте се да разпределите приема на хранителни вещества по следния начин. Протеини 35%, въглехидрати 50% и мазнини 15%. Добри източници на въглехидрати са сладките картофи, оризът, овесените ядки, пълнозърнести макарони. А мазнини: зехтин, авокадо, ядки, месена, мазна риба и др.


Радвам се,че поне с малко мога да помогна със записването на тази подписка.\nПодкрепям петициятаи и съм против престъпленията срещу човечеството.Без значение от расата и религията .Вс сме хора на тази Земя...\nПрисъединявам се към подписката за В ПОДКРЕПА НА ЧОВЕШКИТЕ ПРАВА НА ПРАКТИКУВАЩИ ФАЛУН ГОНГ.\nПодкрепям,гореспоменатото. Това е недопустимо в днешни дни.\nНапълно подкрепям петицията и съм против престъпленията срещу човечеството във всичките им форми.\nМного е страшно, че целият свят си затваря очите и налива пари в безчовечната китайски държава, експлоатираща безпощадно гражданите си, от което тя става все по-силна. Там се изпълняват най-ужасните сцени от книгата "Фермата на животните" на Джордж Оруел и вече, точно като ненаситените свине в нея, и китайската управляваща прослойка разпродава "другарите" си за месо.\nМного е страшно, че целият свят си затваря очите и налива пари в безчовечната китайски държава, експлоатираща безпощадно гражданите си, от което тя става все по-силна.


Всичкo от QUIXX\nQuixx Extra spray for nose съдържа вода от Атлантическия океан с ценни минерали и микроелементи, както и евкалиптово масло и е предназначен за облекчаване на запушения нос и синусите при простуда и грип. Куикс Софт активно почиства и освежава носните канали. Концентрацията на сол в Куикс екстра (еквивалентна на приблизително 2,6 % NaCl) е по-висока, отколкото тази на лигавицата на носа (хипертоничен солен разтвор), като по този начин създава осмотично налягане, което подпомага отпушването.\n100 ml от Куикс екстра съдържат вода от Атлантическия океан, пречистена вода и евкалиптово масло (0,015 ml в 100 ml).\nКуикс екстра е във флакон, съдържащ 30 ml разтвор. Флаконът осигурява приблизително 220 впръсквания. Флаконът съдържа вградена антибактериална система на помпичката, която предпазва от замърсяване през целия период на употреба.\nНосът е входната врата към дихателните пътища и предпазва белите дробове.\nЗдравият нос филтрира, овлажнява и затопля въздуха преди той да навлезе в тялото ни. При простуда и грип, придружени от запушен или течащ нос, тези функции се нарушават. Продължителното запушване на носа и наличието на прекалено много натрупан секрет в носните кухини също увеличава риска от развиване на усложнения (например синузит, отит или бронхит).\nКуикс екстра е натурално средство срещу запушен нос и запушени синуси\nСъщо така Куикс съдържа само естествени съставки. Без консерванти. Не води до привикване.\nКуикс екстра съчетава отпушващото действие с чувство за свежест.\nПоради по-високата концентрация на сол в сравнение с лигавицата на носа, Куикс екстра извлича излишната течност, като намалява отока и облекчава запушения нос и синуси.\nЧрез омекотяване на натрупаните или сухи секрети, Куикс екстра допринася за по-лесно издухване на носа.\nОсвежаващото евкалиптово масло създава усещане за чист и отпушен нос и синуси, за по-лесно дишане.\nРазгледайте и другите продукти от категорията Водни разтвори. Регистрирайте се в нашата онлайн аптека и ще може да получавате седмичния ни бюлетин с актуални за сезона предложения, промоции и нови продукти на супер атрактивни цени. Ако имате нужда от консултация, насреща е квалифициран магистър-фармацевт, който може да ви насочи към продуктите, с които да постигнете желания ефект. Не се колебайте да оставите запитване по всяко едно време от денонощието. Ако поръчате продукти при определени условия, получавате безплатна доставка, а повече информация може да получите в секцията Доставка.\nКак трябва да се използва Куикс екстра?Свалете капачето. Подгответе флакона, като натиснете помпичката няколко пъти до появата на фина мъгла. Спреят е готов за употреба.\nЗа какъв период може да бъде използван Куикс екстра?Моля, консултирайте се с Вашия лекар или фармацевт относно продължителността на употреба.\nВъзможни странични ефектиЕвкалиптовото масло може да предизвика алергични реакции (включително задух) при чувствителни пациенти.\nВ началото на приложението на Quixx Extra може да усетите леко парене.\nКой може да използва Куикс екстра?\nВъзрастни, юноши и деца над 6 години.\nКога не трябва да бъде използван Куикс екстра?\nВ случай на свръхчувствителност (алергия) към морска вода или евкалиптово масло. Куикс екстра не трябва да се използва от деца под 6 години.\nМоля, консултирайте се с Вашия лекар за употребата на Куикс екстра по време на бременност или кърмене.\nОбърнете специално внимание при прием на Куикс екстра\nСлед операция или травми на носа, Куикс екстра трябва да се използва само след препоръка/ консултация с лекар.\nКак се съхранява Куикс екстра?Да се съхранява при стайна температура.Да се съхранява на място, недостъпно за деца. Не използвайте Куикс екстра след изтичане на срока на годност, посочен на опаковката след символа на пясъчен часовник. Не използвайте Куикс екстра за период по-дълъг от 6 месеца след първия ден на употреба.


Опасна храна в интернет\n56 09 март 2012 | 09:01\nВнимавайте, когато си поръчвате от сайтове\nС бума на интернет търговията зачестяват и случаите на нарушения при продажбата на храни в мрежата. Най- пресният случай е от Варна. Там фирма фантом предлага суши с неясен произход и на съмнително ниска цена.\nПочитателка на екзотичната кухня решила да поръча за вкъщи любимото си суши. И с изненада открила, че в сайта, който го предлага, освен телефон за доставка няма, нищо друго - нито фирма, нито адрес на производител. На всичко отгоре цената била подозрително ниска. Жената незабавно подала сигнал в Дирекцията по безопасност на храните.\nВ случая пострадали няма, но продажбата на храни в мрежата става все по-популярна у нас. Най-много се търсят пиците, следвани от китайката кухня, а напоследък и сушито, предпреждава ТВ7.\nОт Агенцията по храните съветват да търсите на сайта името на производителя, адрес и телефон за контакти. Само така можете да разберете дали той е регистриран по закона за храните. Ако не е - рискът си остава за ваша сметка.\nТърговците, които са регистрирани по закона за храните, са вписани в регистър, който може да се намери на сайта на агенцията. Това е гаранция, че дейността им е регламентирана и контролирана.\nВадете старите дрехи\n09 март 2012 | 08:56\nСуши, за да сме здрави


Музика / Уикенд / Страница 7 / Cosmopolitan.bg\nLet Them Talk е първият албум на телевизионната звезда Хю Лори (Hugh Laurie), изпълнител на главната роля в хитовия сериал "Доктор Хаус" (House M.D.), който ще бъде издаден под шапката на Warner Bros. Records.\nНа 28 юни излиза четвъртият студиен соло албум на ар енд би дивата – Бионсe, озаглавен “4” .\nAC/DC Live At River Plate”, eдин незабравим концерт на живо на DVD, който документира голямото световно турне на AC/DC – „Black Ice World Tour”. DVD албумът излиза на музикалния пазар на 10 май, 2011 от Вирджиния Рекърдс/Sony Music Enterprises.\n‘From Fear To Eternity: The Best Of 1990-2010’. Двойният CD сет, който обхваща двадесет години творчество, идва след огромния успех на студийния албум от 2010 ‘The Final Frontier’, който стана номер 1 в 28 държави по целия свят, включително и България. У нас албумът е на музикалния пазар от Анимато Мюзик/ EMI. Това също така е най-високо изкачилото се заглавие на бандата в чарта за албуми на Щатите, където Iron Maiden съвсем скоро бяха наградени със своето първо Grammy за Най-добро Метъл Изпълнение, за парчето ‘El Dorado’ от албума ‘The Final Frontier’, което попада и в тази колекция.\nТози проект ще бъде издаден в лимитирана версия, съдържаща успешния албум „A Thousand Suns”, заедно с лайв DVD, заснето от гостуването им в Мадрид.\nАврил Лавин, която е не само певица, но и композира сама голяма част от песните си, създава новия албум с дългогодишните си партньори Deryck Whibley, Evan Taubenfeld и Butch Walker, както и с автора/продуцент Max Martin. Lavigne продължава да споделя личните си преживявания чрез музиката и „Goodbye Lullaby” е поредна крачка напред в професионалното й развитие.\nХеви-рок новаторите Mastodon обявиха, че официалната премиера на “Mastodon: Live At The Aragon” DVD + CD ще бъде на 15-ти март.\n2011 GRAMMY Nominees – 17-то издание от суперуспешната серия, която включва артисти и песни, номинирани за 53-те годишни награди "Грами".


Папата към богопосветените: не забравяйте първия повик - print - Vatican News\nПапа Франциск със свещениците и богопосветените на Северна Македония (Vatican Media)\nПапата към богопосветените: не забравяйте първия повик\nСрещата със свещениците и богопосветените в Катедралата „Пресвето Сърце Исусово“ в Скопие бе последното събитие в програмата на 29-та апостолическа визита на папа Франциск, която през тези три дни го отведе в България и Северна Македония.\n„Живея с особена благодарност този момент, в който мога да видя Църквата, дишаща напълно със своите два бели дроба, латинския и византийския обред, за да се изпълни с новия и обновяващ въздух на Светия Дух. Два необходими бели дроба, взаимодопълними, които ни помагат да вкусим по-добри красотата на Господ“, каза папата, изпълнен с радост, в началото на своето слово.\nКатедралата „Свето Сърце Исусово“ е седалище на диоцеза на Скопие. Изградена е през 1977 по проект на един македонски архитект и замества старата катедрала, разрушена след земетресението през 1963.\nПо време на срещата папа изслуша свидетелството на един свещеник от византийски обред, на едни свещеник от латински обред и на една монахиня.\nВ словото си папата отговори на техните страхове и терзания: „В не малко ситуации – каза папата – чувстваме необходимостта да направим една равносметка: започваме да гледаме колко сме и виждаме, че сме малобройни; средствата с които разполагаме са малко; след това виждаме броя на къщите и делата, които трябва да подкрепяме, които са твърде много. Можем да продължим да изброяваме многобройните реалности, в които изпитваме нищожността на ресурсите, с които разполагаме, за да изпълняваме повереният ни мисионерски мандат. Когато се случва всичко това, изглежда, че бюджетът е на червено“.\nЕпископът на Скопие разказа на папата за Църквата в Северна Македония: „Вашето идване е благословия за нашата малка местна Църква: както за латинския обред, така и за византийският обред, които се намират съответно в Диоцеза на Скопие и в Епархията на Успение Богородично в Струмица-Скопие. Днес в Северна Македония живеят и работят сестрите Евхаристинки, които тук имат своето седалище, милосърдните сестри на свети Викентий, мисионерските на милосърдието на Майка Тереза и Движението на Фоколарите с женския фоколар.\nПросяци, нуждаещи се от Милосърдието на Господ\n„Да се прави равносметка е необходимо винаги – увери папата - ако може да ни помогне да открием и да се доближим до многобройни човешки животи и ситуации, които всеки ден се опитват да свържат двата края, семействата, които не успяват да вървят напред, възрастните и самотните хора, болните, приковани на легло, изпълнените с тъга и без бъдеще младежи, бедните, които ни припомнят това, което сме: една Църква на просяци, нуждаещи се от Милосърдието на Господ.\n„Допустимо е да правим равносметка – каза папата – единствено ако това ни позволява да се задействаме, за да станем солидарни, внимателни, разбиращи и загрижени, доближавайки се до умората и несигурността, в които са потопени много наши братя, нуждаещи се от едно Помазание, което да ги повдигне и изцели в надеждата им“.\nПапа Франциск посочи примера на Майка Тереза: „Тя бе конкретен знак на това, как несигурността на един човек, помазан от Господ, бе способна да изпълни всичко, когато аромата на блаженствата се разпростря над уморените нозе на нашето човечество“.\nНе губете паметта от първия повик\n„Никога не губете паметта от първия повик, от срещата с Господ при първия повик. Тази памет ще ви спаси“, каза папата.\n„Не малко пъти – завърши папата – изразходваме нашите енергии и ресурси, нашите срещи, дискусии и планове, за да съхраним подходи, ритми и перспективи, които не само не ентусиазират никого, но са неспособни да донесат дори малко от онзи евангелски аромат, способен да утешава и да отвори нови пътища за надеждата, и ни лишават от личната среща с другите. Колко са верни думите на Майка Тереза: „онова, което не ми е нужно, ми тежи! Нека оставим тежестите, които ни разделят от мисията и пречат на аромата на милосърдието да достигне лика на нашите братя“.\nНежността в религиозния живот\nПапата завърши словото си, като подчерта важността на нежността в религиозния живот: „Днес имах благодатта да видя монахини, изпълнени с огромна нежност. Когато бях в Мемориала на Майка Тереза, видях нежността на монахините с бедните. Моля ви имайте нежността, никога не порицавайте!“, бе последното насърчение на папата.\nПреди да напусне катедралата, папата благослови първия камък на Светилището на Свети Петър. Оттук папа Франциск се отправи към летището на Скопие, където бе посрещнат от президента на страната за церемонията по изпращането. В Рим папа Франциск пристигна в 20.30 ч, а по време на полета проведе традиционната пресконференция с придружаващите го журналисти.


Над 600 са участниците в поредния географски фестивал - Ст. Загора - DarikNews.bg\n18 април 2019 09:01\nфестивал / Географски Фестивал\nРекорден брой участници – над 600, са регистрирани за петото издание на Българския географски фестивал, който ще се проведе на 20 и 21 април в Стара Загора. Първото издание бе в Ямбол през 2015 г., следващите се проведоха в Казанлък, Пазарджик и Русе.\nФестивалната програма включва 21 събития, 10 тематични щанда, три изложби. За купите и медалите в ученическите първенства ще се борят 42 отбора и повече от 250 индивидуални участници. Най-много са участниците от Стара Загора, Казанлък и Варна, ще дойдат отбори от малки населени места като Роман, Кула, Вършец, Попово, Гурково, Стралджа, традиционни участие имат отбори от Добрич и Враца.\nПредфестивалната програма в петък, 19 април започва с географски презентации в старозагорски училища. От 18:00 ч. организаторите канят на лекцията на Симеон Идакиев „Светът и всичко в него“, в РБ „Захарий Княжески“, а от 19:00 ч. доц. Георги Бърдаров ще покаже презентацията „България - география на свободата!“.\nЯмбол е домакин на Първи географски фестивал\nСтара Загора Географски фестивал


5 съвета за по-малко стрес в трафика - BG VOICE\nНе позволявайте на дългото пътуване в колата да влоши здравето ви\nПовече от 14 млн. души в Америка прекарват час или повече, пътувайки до работа, според проучване на Бюрото за преброяване на населението от 2017 г. Средното време за пътуване се е увеличило със 7,6% от 2006 г. насам. Лекарите са установили, че редовното шофиране на разстояние от 10 мили (16 км) е свързано най-малкото с повишаване на кръвното налягане и затлъстяване. Според проучванията, публикувани в Американския журнал за превантивна медицина, хората с дълги пътувания са\n33% по-склонни да страдат от депресия\nа също така е 12% по-вероятно да са стресирани от работата си и 21% по-вероятно да страдат от затлъстяване. „Придвижването с автомобил до работното място е форма на хроничен стрес и може да повлияе на психичното здраве“, казва д-р Даниел Бобър, холивудски психиатър.\nНай-стресово в Америка е да шофираш в Бостън. Според глобалния индекс за трафика на компанията INRIX жителите на Бостън са прекарали 164 часа в трафик за изминалата година, което освен много нерви, им е струвало и 2291 долара. Следват Вашингтон със 155 часа и Чикаго със 138 часа. В Канада първенството се държи от Торонто със 164 часа, Монреал със 145 часа и Калгари с 88 часа.\nКакво да направите, за да намалите стреса в колата?\nВсеки е различен и избира различна позиция за себе си зад волана. Задръстването обаче ще ви принуди да останете дълго време в тази поза и е важно да не си докарате болки в гърба, краката, ръцете или врата. Сядайте изправени, нито много близко, нито много далече от волана. Различни изследвания показват, че за гърба се създава най-малко напрежение, ако седалката е с наклон не повече от 30°. Ръцете ви трябва да са на ширината на раменете и леко присвити в лактите. Главата ви трябва да се опира на облегалката. Ако има разстояние между седалката и долната част на гърба ви, използвайте малка възглавница за подпиране. Раздвижвайте леко крака, който не е на педала, и не напрягайте този, който местите между педалите. Носете също удобни обувки.\nПонякога сме заклещени в трафика и просто няма какво да направим. Вдишването и издишването дълбоко е отлична тактика да не позволите на ситуацията да ви ядоса. Така ще дадете сигнал на мозъка, че може да се отпусне. Пробвайте да броите наум до 5, докато дишате. Запомнете да дишате през носа и да не затваряте очи, за да следите ситуацията около вас. Мислете за позитивни неща. Ако имате спътник в колата, разговаряйте или играйте някаква игра, с която да се разсеете от мисълта колко време остава до крайната дестинация.\nСтойте в една лента\nЕдин практичен експеримент в Лос Анжелис установява, че автомобил, който често се придвижва в по-бързата лента в продължение на 10 мили, е само 15 секунди по-напред от кола, която остава в една от бавните ленти. Стоенето в една лента ви дава по-добра възможност да избегнете други агресивни водачи на пътя и да се предпазите от катастрофа. Запомнете, че не всички реагират едновременно, ако светне зелено или ако колоната започне да се движи, колкото и да ви се иска. Макар че има подаден сигнал и всички трябва да реагират по едно и също време, не става така. Ситуацията малко прилича на тази при бегачите – не всеки от тях тръгва в секундата на стартовия изстрел.\nОбадете се на някой\nГоворете по телефона с някой близък или приятел, но само ако имате bluetoot. Изследване на д-р Лесли Зелцър от университета в Уисконсин-Медисън доказва, че гласът на майката, макар и по телефона, има успокояващ ефект като от прегръдка с нея. Майчиният глас кара организма да произвежда повече от хормона окситоцин, който е отговорен за чувството на щастие и близост с другите, както и за любовта и привързаността. От друга страна, майчиният глас намалява нивото на стресовия хормон кортизол.\nНяколко проучвания показват, че слушането на успокояваща музика в продължение на 30 минути има същия ефект като приемането на 10 милиграма валиум. Ако не харесвате избора на песни, предлагани от радиостанциите, слушайте родни парчета по радио BG VOICE през телефона. Друг вариант е да си изгеглите приложението на BG VOICE, с което може да слушате песни на български, които ще разбирате. Приложението се казва BG LINKED и работи както за андроид, така и за iPhоne. Предлага два стрийма музика – балканска (включително и българска) или световни хитове. Освен това чрез него може да чуете новините от деня, да откриете полезна информация за български бизнеси, услуги, ресторанти и други. Изтеглете BG LINKED, преди да влезете в колата. Нагласете звука и всички настройки, преди да потеглите, и сложете телефона така, че да не се налага да го пипате, за да не ви глобят за ползване на мобилно устройство.\nОще по тематаnewsletterзатлъстяванекръвно наляганестресТрафикшофиране\nПовече в newsletter, затлъстяване, кръвно налягане, стрес, Трафик\nПореден голям успех за България и за българския културизъм. Един от най-големите таланти на страната в този спорт Радостин Цветанов...


Hotel Estació - НАЙ-НИСКИ ЦЕНИ от agoda.com\nВиж всички 21 места за настаняване в Олот.\nAvenida Estacio, 2, Olot Town Center, Олот, Испания, 17800 - Покажи на картата\nРазположен в центъра на град Олот, този модерен хотел предлага традиционен ресторант, фризьорски салон и климатизирани стаи с безплатен Wi-Fi интернет. Туристическото бюро може да организира обиколки с екскурзовод в околния вулканичен регион Garrotxa. Всички стаи на Estació имат функционален интериор, дървени подове и стени, както и стилни самостоятелни бани. Леглата са с латексови матраци и чаршафи от висококачествен памук. Опитайте от традиционната кухня в ресторанта, приготвена с пресни местни продукти, като специалитет са платата с морски дарове. В допълнение към това хотел Estació предлага традиционна закуска от регион Garrotxa с каталунски наденички и консервирано месо. Служителите могат да организират пешеходни турове или конна езда в околността. Ски курортът Vallter2000 е на около 40 километра, а средновековният град Херона е на 45 минути с кола.\nМоля, уведомете хотел Estació предварително за очаквания час на пристигането си. За целта можете да използвате полето за специални изисквания в процеса на резервация или да се свържете директно с хотела.\nВсички отзиви (115) Двойка (79) Самостоятелно пътуващ (22) Семейство с малки деца (1) Семейство с големи деца (1) Група (12)


Байерн Мюнхен - Борусия Дортмунд прогноза / 26.04.2017\nБайерн Мюнхен не може да си позволи нова издънка\nПубликувано на 25 април 2017 от Запрян Чакъров\nСряда 26 април 21:45 ч.\nВъв втората среща от полуфиналната фаза на Купата на Германия се срещат отборите на Байерн Мюнхен и Борусия Дортмунд. Победителят се решава в един мач, а арената на сблъсъка ще бъде „Алианц Арена”! Срещите между Байерн и Дортмунд са познати като немското „Класико”, така че ни очаква нов страхотен сблъсък, чийто залог е финал за купата на страната.\nОтбора на Байерн Мюнхен нямаше кой знае какви проблеми по пътя си до последните 4 тима в този турнир. Последователно бяха преодолени отборите на Карл Цайс Йена, Аугсбург, Волфсбург и Шалке 04, като „баварците” имаха привилегията да са домакин във всеки един от последните 4 мача в турнира! Сега отново са домакини срещу Борусия Дортмунд, а това не е маловажно. През уикенда, тима не успя да спечели срещу Майнц у дома, завършвайки 2-2. Може би, загубата от Реал Мадрид в продълженията преди седмица, още тежеше на отбора. Сега обаче, те трябва да се вдигнат, понеже срещу себе си имат един много силен отбор. Ако изключим победата срещу Реал в редовното време, то Байерн има само 1 победа в последните си 6 мача! Определено, нехарактерно представяне за „баварците”. Мануел Нойер е аут до края на настоящия сезон, а под въпрос за мача са Хумелс, Боатенг и Алаба.\nОтбора на Борусия Дортмунд трябваше да отстрани отборите на Айнтрахт Трир, Унион Берлин, Херта и Спортфреунде Лоте, за да се стигне до предстоящия мач с Байерн Мюнхен. Борусия също отпадна от ШЛ, след като загуби от Монако в два мача. Като цяло, сезонът за „жълто-черните” протече доста неприятно, понеже в голямата му част доста ключови играчи отсъстваха по една или друга причини, което не позволи на Томас Тухел да използва винаги най-доброто по едно и също време. Все пак, тима по всяка вероятност отново ще завърши в топ 4 и ще играе ШЛ през следващата кампания, така че в Дортмунд могат да са доволни. Формата на тима е 3 победи и 3 поражения в последните им 6 срещи от всички турнири. Бартра, Гьотце и Шюрле са аут. Под въпрос остават Сократис, Шахин, Рьоде и Вайгл.\nОбщо 9 мача между Байерн и Борусия има в статистиката от мачове помежду им за Купата на Германия. 6 са победите за Байерн, докато Борусия е с 3 успеха. Двата тима си размениха и по една домакинска победа в шампионата, като преди няколко седмици, на същия стадион Байерн спечели с 4-1 срещу своя опонент. Не е ясно какво точно е състоянието на Байерн от психологическа гледна точка, но според нас те ще са мотивирани да покажат добър футбол и да се опитат да спечелят мача. Очакваме и голове в срещата, поради атакуващия футбол, който практикуват и двата тима. Нашата прогноза за тази среща е победа за Байерн Мюнхен в комбинация с над 2,5 гола в срещата.\nКоефициент в Efbet за 1&над 2,5 гола: @1.80\nОчаквайте много голове от Ла Коруня и Реал Мадрид


Автор Тема: За начинаещи суровоядци (Прочетена 32041 пъти)\n« Отговор #20 -: 20-08-2009, 09:43:04 »\nКато начинаещ и доста лаком имам проблем с количествата вчера пак преядох трудно ми е да се боря с лакомийката ми при положение че доста голяма съм си я отгледал в последните горини и при наличието на такива вкусотии по това време... та на работата лекото на баницата мекото търся пак някакви билчици потискащи апетита или рецепти за ужасни на вкус манджи поне ако имате съвети някакви ще се радвам да ги споделите.\n« Отговор #21 -: 20-08-2009, 10:41:53 »\nЕ, няма проблеми с лакомийката щом си ядеш сурово можеш да си хапваш по-големи количества Аз също съм лакома и като чета по дневниците нахората - моето направо си е преяждане обаче не ми се отразява на килограмите така, че смело хапвай щом си начинаеш ще му трябва на организма ти да свикне затова сега си иска повече\n« Отговор #22 -: 20-08-2009, 12:14:08 »\nМомичета и момчета, много ще съм благодарна ако на някой му се занимава да даде часовете за накисване на различните семена и ядки, че се лутам яко в това си начинание.\nМерси от сега\n« Последна редакция: 20-08-2009, 15:19:52 от leyla »\n« Отговор #23 -: 20-08-2009, 12:50:38 »\nleyla, виж в сурово. Табличката в края на страница ми е страшно удобна за бързи справки.\n« Отговор #24 -: 05-10-2009, 23:11:46 »\nмного подробно обяснено.\n« Отговор #25 -: 18-04-2010, 16:32:56 »\nА аз искам да попитам какви семена купувате за покълване?\nПонеже разбрах, че не всяко жито от магазина покълва, вие на кои производители ползвате?\nИнтересувам се специално за житото, ръжта, люцерната и руколата? И от къде мога да се снабдя с тях?\nА зелена соя продава ли се? Някой опитвал ли е?\nСъжалявам за многото питанки, но наистина съм още новобранка, а имам толкова много въпроси..\n« Отговор #26 -: 18-04-2010, 21:30:57 »\nЦитат на: sunshine в 18-04-2010, 16:32:56\nДълго време купувах пшеница и ръж на ЕТ "Теньо Тенев". Много съм доволен от неговите продукти. От шарлана му също ползвам редовно\nЗа руколата не мога да помогна, а люцерната ми е на "Път към здраве" и си кълне супер\n« Отговор #27 -: 19-04-2010, 08:56:42 »\nЛещата на "Крина" покълва и то доста добре.\nОбикновената пшеница, която я продават за покълване по диетичните магазини също покълва, както и ръжта, и люцерната. На български производители са и са сравнително евтини - под левче пакетчето. Боб мунг/зелена соя има био и небио ("Здраве за вас"). Доволна съм от българския, доста добре покълва. Рукола мисля, съм виждала само в био вариант, едни малки жълти пакетчета, немско производство, фирма Davert май. Не съм покълвала рукола и нямам впечатления.\n« Отговор #28 -: 19-04-2010, 15:29:50 »\nПетко, Томирис мерси много!\nРеших първо да се пробвам с леща да видя дали ще стане нещо Обаче..чудя се колко да сложа в бурканче, дали ще са много 100 гр? Тя ако нарасне тройно и повече..о.О В хладилник ли се съхранява или трябва веднага да се яде? Ух..\n« Отговор #29 -: 19-04-2010, 16:13:52 »\nЦитат на: sunshine в 19-04-2010, 15:29:50\nНе слагай много - набъбват бая. Застели само дъното на буркана, да не са много нагъчкани зърната. Изчакай я да изкара кълнчета, да се разпукне. Въобще в каква "зрялост" да ги ядеш е въпрос на личен избор. Може да се яде и само леко разпукната. Можеш да я съхраняваш в хладилник, държи няколко дни. Опитай със зелената леща - води се "Канадска", тя е с по-тънка люспа и по-лесно покълва.\n« Отговор #30 -: 20-04-2010, 14:21:43 »\nКанадската е ГМО.\nЛещата я хапваме като е изкарала хубав кълн.\n« Отговор #31 -: 20-04-2010, 16:02:29 »\nЦитат на: Вери в 20-04-2010, 14:21:43\nВсичката леща тук е внос от Канада, включително Био-то. Точно поради тази причина никога не си давам парите за "сертифицирана" леща.\n« Отговор #32 -: 20-04-2010, 16:33:01 »\nНе знаех, че има в България вече и био канадска леща.\nАз се доверявам на сертификатите тук, още повече, ако е и местна продукцията. Пазарът е залят с китайска стока.\n« Отговор #33 -: 25-04-2010, 19:15:14 »\nМоята лещичка покълна, вече има и листенца Какво да я правя? Иска ми се още малко да пораснат белите коренчета, в хладилник ли да я съхранявам или на светло при прозореца? Колко дена може да издържи така?\n« Отговор #34 -: 25-04-2010, 19:49:32 »\nМисля, че няма нужда повече да я държиш. Готова е за ядене. В хладилник ще намалее или ще спре покълването. На прозреца и на слънце ще се зареди с енергия и хлорофил щом има листенца вече.\nАз се влюбих в кълновете от леща. Покълвам обикновена, червена, черна и френска. Голяма вкусотия.\n« Отговор #35 -: 25-04-2010, 19:56:23 »\nЦитат на: Вери в 25-04-2010, 19:49:32\nTогава утре ще я пробвам Ако ми хареса пак ще си покълна, имам и черна..толкова е хубава с тези листенца чак ме е жал, че ще трябва да я ям\n« Отговор #36 -: 22-06-2010, 16:07:09 »\nЗдравейте, готини хора! Преди 2,3 години научих за суровоядството, но чак сега реших да пробвам (след дълги години тъпкане с баници и сладкиши). Рано е да коментирам, но вече са налице доста положителни промени.\nВасилена, незнам дали помниш, че работихме заедно в Хотел "Берлин" през лятото на 2006г.\n« Отговор #37 -: 28-06-2010, 21:42:01 »\nхмм.. забелязвам, че цветния прашец е важна част от дневното меню, ноо от къде мога да си го набавя като съм от Стара Загора :? това подправка ли е ? къде го търсите ако сте във Хипермаркет :?\n« Отговор #38 -: 29-06-2010, 06:18:22 »\nНе е подправка, а е добавка. Намира се там, където продават мед.\nИ не мисля, че е толкова важна част от дневното меню.\n« Отговор #39 -: 29-06-2010, 10:24:30 »\nНапротив, важен е. Това е една от най-силните и концентрирани храни на планетата. За съжаление не мога да си намеря правилно съхранявам прашец - на тъмно и студено.


Русия превъзхожда САЩ под водата!? | Dnes.bg Новини\nПодводницата "Акула" може да унищожи половината земно кълбо\n20 яну 2019 07:00, Цветелин Димитров\nЕкспертите от списание The National Interest съпоставили характеристиките на руските атомни подводници от четвърто поколение по проект "Ясен" и техните американски противници многоцелевите от типа "Вирджиния". Според тях с разпадането на СССР и изчезването на съветския флот САЩ получиха "морско превъзходство" за години напред, на което сега хвърлят предизвикателство подводниците от проект "Ясен", които са смъртоносни.\nОт технологична гледна точка флагманите на флотовете на двете страни са многоцелевите К-560 "Северодвинск" и подводниците от типа Virginia серии Block III. Подводницата "Северодвинск" е по-бавна от американския си опонент, но се потапя по-дълбоко, като пределната й дълбочина достига 488 метра.\n“Двете страни са добре съпоставими по въоръжението, отчитайки , че "Северодвинск" притежава противокорабни ракети от комплекса "Club-S" (Калибър), които позволяват на руската подводница бързо да реагира на действията на вражеските съдове, въоръжени с малогабаритни торпеда" – отбелязват анализаторите.\nПодводниците от клас "Вирджиния" са по-тихи и имат по-добри хидролокационни системи. В полза на руската подводница говори нейната бърза реакция – К-560 по-бързо реагира на появата на внезапна цел с помощта на крилатите ракети.\nСлед края на Студената война САЩ обаче подцениха модернизирането на подводния си флот. След терористичните атаки от 11 септември 2001 г. ситуацията още повече се усложни и безусловното преимущество над Русия вече го няма, пише в. "Труд". Експертите считат, че американците са загубили превъзходство и в “битката” под водата руснаците водят с 1:0.\nРуската "Акула" е най-голямата, може да унищожи половината земно кълбо\nНай-голямата подводница в света е руска по проект 941 клас “Акула”. Размерите са гигантски: дължина – 173 м., широчина – 23 м., водоизместимост – максимум 48 000 тона. Максималната дълбочина на потапяне е 500 м., екипажът е 150 души (от тях 50 офицери), автономното плаване – от 90 до 120 дни.\nВсяка подводница е въоръжена с 20 междуконтинентални балистични ракети с общо над 200 ядрени бойни глави с боен радиус 10 000 км. Разполага и с ядрени торпеда. Подводницата се задвижва от два атомни реактора и две газови турбини.\nПредвид региона, в който оперира, "Тайфун" има приспособления на ледоразбивач и разбива лед с дебелина над 2 м. На подводницата има всякакви екстри – има спортен салон, сауна, басейн, кът за домашни любимци.\nПодводниците могат да изстрелват ракетите си и от пристан, а през Студената война са оперирали във водите на Северния Атлантик. Така ракетите изминават най-краткия път през Арктика до САЩ. Според военни специалисти една подводница е способна да унищожи живота на половината земно кълбо.\n"Борей" паникьоса Ню Йорк\nСъс своето въоръжение атомната подводница “Борей” преодолява всяка ПРО.\nАтомните подводници "Борей" с помощта на ракетното си въоръжение могат да "преодолеят" всяка система за ПРО, смятат и западните експерти.\nПодводните кръстосвачи със стратегическо предназначение от проекта 955 "Борей" са въоръжени с междуконтинентални балистични ракети “Булава”. "Тези ракети са достоен отговор на всяка система за ПРО, където и да е разположена тя. В който и да е океан, ако се опитат да ни покрият, "Борей" ще преодолее тази отбрана", е мнението на руски генерал.\nПодводницата може да превозва на борда си "смъртоносен товар" от 16 броя балистични ракети "Булава". Един подобен снаряд съдържа около десет ядрени блока с мощност около 150 килотона и може да нанесе удар по цел, която се намира на 9 000 километра от точката на изстрелването. Така Америка става лесна мишена на тази подводница.\n"Борей" е способна да нанася удари без да издава местонахождението си. Едно от големите й предимства и постижения е ниската й шумност. През юли 2012 г. руската подводница "Борей" се появи на един километър от Манхатън и Статуята на Свободата и вся паника не само в Пентагона. Всички американци без изключение бяха шокирани как ги е доближила.\n"Кронщад" е почти невидима\nПодводницата ще бъде на разположение на руските военноморски сили. Тя се казва "Кронщад". Това е втората подводница от типа "Лада". Тези подводници се отличават с много ниски равнища на шумност и и високо равнище на автоматизация.\nПървата вече извършва изпитания, които да усъвършенстват бойните съдове. Подводницата има 10 установки за вертикално изстрелване на крилати ракети. Тя е снабдена с ново противохидролокационно покритие. Така, благодарение на своите маневреност ибезшумност, подводницата е на практика невидим потенциален противник.\nТя е въоръжена с крилати ракети "Калибър". Предстои подводницата да премине през ходови и държавни изпитания. Вече се работи по следващата подводница от този тип. Тя трябва да излезе след няколко години. Работните дейности са напреднали.\nОще по темата: въоръжениеподводницаСАЩРусияракетивоенноморски сили\nда не забравяме че руските самолети винаги могат да помагат на подводниците..ха.ха много има вече под вода. А подводниците надали ще литнат..ха.ха ще имат съдбата на КУРКС 411\nКажи сега каква е цената на руския газ.на американския втечнен,на азерския,на катарския ,на сирийския,на иракския и иранския,че да сравним и да изберем.\nОСТАП преди 4 седмици\nТОВА БЪЛГАРИТЕ МНОГО ПРОСТ НАРОД. ГЛЕДАМ ВИ ТУКА КАК СЕ ДЖАВКАТЕ А ЖИВОТА СИ ВЪРВИ. НЕ СИ ГЛЕДАМЕ НАШИЯ ХАЛ А МИ СМЕ СЕДНАЛИ ХОРСКИТЕ ПОДВОДНИЦИ ДА КРИТИКУВАМЕ.СЪБИРАМЕ КАПАЧКИ ОТ БЕЗАЛКОХОЛНО КУВИОЗИ ДА КУПУВАМЕ АМА ПАРИ ЗА ЗА Ф 16 СЕ НАМИРАТ. ПРОСТИ,МНОГО ПРОСТИ СМЕ!\nДа прави са преди 4 седмици\nТова го доказа и Курск.\nНай-доброто техническо образование\nсе получава в МГТУ Бауман в Москва .\nЗа подводниците е ясно! Защо не напишете, че КамАЗ спечели рали "Дакар" за 16-ти път!\nНякой преди мен беше писал, че и шасито е Рейн метал.Това не го знаех, но не се изненадвам.Шасито на новия Урал е Донг Фенг - Китай.\nЗащото КамАЗ е с двигател Либхер, скорости ZF, съединител Борг Варгнер, окачване Билщайн и финландски диференциали.\nВеликите американци не признават дизеловите подводници и нямат нито една! Руснакът търси евтино, прагматично и...съвършено!\nИ европейците същите глупаци като американците.Отказват се от съвършения дизелов двигател и постепенно минават на електрички.Глупавите германци даже направиха и подводница задвишвана с батерии.\nЯНКИ - ГОУ ХОУМ! СКОРО ЩЕ ПОЧНАТ ОТ ВСИЧКИ СТРАНИ ДА ГИ ГОНЯТ, КАТО бясни п-се-\nАма колко скоро, че за сега гонят само руснаци?\nВдигни очи преди 4 седмици\nАМтролове извадете си главите от дирника и се огледайте! Света върви напред а не назад! Вдигни очи АМтроле Вдигни очи.Това е вече края на дългата измислица че сме живели в рая на всички времена. Това е вече края на тази сива приказка, която ни остави на края на света. Отлетелите мечти връщат се при нас. Вдигни очи, вдигни очи... Вдигни очи, виж този свят, животът днес върви напред, а не назад. Вдигни очи, светът е с нас! Вдигни очи и знай, ти имаш шанс\nМЕНТЕ СТАТИЯ преди 4 седмици\nРУСКИТЕ БОЛИНИ - НАЙ-ЗДРАВИТЕ БОЛНИ НА СВЕТА!!! СТАТИЯТА ОТ ГОРЕ ДО ДОЛУ Е ПЪЛНА С ФАКТОЛИЧЕСКИ ЛЪЖИ. АЛО, ДНЕС - И ВИЕ ЛИ СКОЧИХТЕ НА КЛОНА ЗА КОПЕЙКИ?\nТая Акула е от преди 40 години.Рашките нямат нищо по-ново.Американците знаят във всяко едно време къде се намират тези Акули.Курск също беше Акула, но американците го свитнаха като едното нищо.\nПрез 80те преди 4 седмици\nНемски самолет кацна на червения площад с пилот любител. Толкова за руската мощ или по точно , безпомощност.\nПрез юли 2012 руската подводница се появи на 1 км. от Манхатън:))))))\nНа магнитометричните датчици отдавна им е намерена цаката. За да са ефективни трябва да си на дистанция, на която можеш да видиш подводницата с просто око, иначе виждаш колкото кокошка в тъмен курник ще види лисицата ;)))\nОт около 10 години повтарям: ако някой от вас, необразовани философи, намери по - евтина газ от руската, нека се обади. Аз осигурявам 100% финансирането на доставката, той само да я намери. Делим 50 на 50. Все още нито един укро - полски сланинопитек не ми се е обадил, въпреки свръх изгодните условия, които му предлагам ;))) Що така бе, мимета? Що така не сте навити да изкарате няколко милярда през следващите 10 години? Да ва е.а и в тутурутките сиренясали ;)))\nСамо *** и лъжи.\nЦелия съм във Възторг\nДа, полковник Гундяев здраво нашшамари Радев по главата :)))\nЕ, ходи купувай газ от Гърция и Турция и бъди щастлив, че Гундяев здраво е нашамаросал\nбългарския президент. След това поплюй Путин, че изгони ББ, и си плащай сметките щастлив. 80%-тов.


ал-Анкабут-18, Сура 29-Паякът (ал-Анкабут) стих-18\nСвещеният Коран » Джуз'-20 » страница-398 » Сура ал-Анкабут » 29/ал-Анкабут-18\n29/ал-Анкабут-18: А ако вземете за лъжа, то и другите преди вас също взеха за лъжа. Няма друг дълг (отговорност) за Пратеника, освен ясното послание. (българската транслитерация: Уe ин тукeззибу фe кaд кeззeбe умeмун мин кaбликум, уe ма aлeр рeсули иллeл бeлагул мубин(мубину).)\nСура 29-Паякът (ал-Анкабут) стих-18\nСлушайте Коран: 29/ал-Анкабут-18\nбългарската транслитерация: Уe ин тукeззибу фe кaд кeззeбe умeмун мин кaбликум, уe ма aлeр рeсули иллeл бeлагул мубин(мубину).\nА ако вземете за лъжа, то и другите преди вас също взеха за лъжа. Няма друг дълг (отговорност) за Пратеника, освен ясното послание.\nСравнете всички български преводи на Сура ал-Анкабут, стих 18


Petel.bg - новини - Румeн Пeткoв дава Кирил Петков на Гешев\nРумeн Пeткoв дава Кирил Петков на Гешев\n26.08.2021 / 10:13 6\nАБВ иска да сезира прокуратурата за електромобилите.\nЩe ceзирaмe прoкурaтурaтa зa пoдпиcaния мeмoрaндум мeжду Кирил Пeткoв и фирмaтa Nеxt.е.GО зa eлeктрoмoбили в Бългaрия. Тoвa кaзa нa прecкoнфeрeнция прeдceдaтeлят нa ПП AБВ Румeн Пeткoв, прeдaдe рeпoртeр нa Aгeнция „Фoкуc“.\n„Вeднъж вeчe кoмeнтирaхмe пoдпиcaния c мнoгo aплoдиcмeнти мeмoрaндум мeжду миниcтър Кирил Пeткoв и eдин aлбaнeц, прeдcтaвлявaщ нeмcкa кoмпaния. Зa нac e мнoгo вaжнo дa ce cпaзвaт зaкoннocттa и рeдa. Нe cмe ли прaвoвa държaвa, прoдължим ли дa бъдeм държaвaтa, в кoятo нeщaтa ce упрaвлявaт oт джипa или пo тeлeвизoрa, oбeзcмиcлямe прoтecтитe прeди 1 гoдинa“, зaяви Пeткoв.\n„Oбщecтвoтo ocтaнa c впeчaтлeниe, чe миниcтър Пeткoв e пoдпиcaл тoзи мeмoрaндум бeз дa имa oтoризaция зa тoзи пoдпиc. Вoдeн oт тoвa cъoбрaжeниe, oтпрaвих въпрoc към миниcтър-прeдceдaтeля Cтeфaн Янeв нa 20 aвгуcт. В нeгo пoиcкaх дa ми прeдocтaви рeшeниятa, c кoитo миниcтър Пeткoв e упълнoмoщeн дa пoдпишe мeмoрaндумa и мoтивитe, c кoитo МC гo e oдoбрил. Блaгoдaря нa миниcтър-прeдceдaтeля зa изключитeлнaтa eкcпeдитивнocт. Пoлучихмe oтгoвoр нa 24 aвгуcт“, дoпълни тoй.\nРумeн Пeткoв утoчни, чe в oтгoвoрa нa прeмиeрa ce кaзвa, чe c рeшeниe 519 oт 15 юли e oдoбрeн прoeктът нa мeмoрaндум зa рaзбирaтeлcтвo мeжду прaвитeлcтвo нa Р Бългaрия и Nеxt.е.GО зa изпълнeниe нa приoритeтния инвecтициoнeн прoeкт.\n„В нeгo e пocoчeнo cъщo, чe e миниcтърът нa икoнoмикaтa e упълнoмoщeн дa пoдпишe мeмoрaндумa oт имeтo нa прaвитeлcтвoтo нa Бългaрия“, кaзa oщe тoй. Пeткoв пoкaзa cнимкa oт пoдпиcвaнeтo, кaтo пoяcни, чe тя e нaпрaвeнa нa 10 юли.\n„Дa cи дaдeм яcнa cмeткa – нa 10 юли миниcтърът нa икoнoмикaтa e пoдпиcaл мeмoрaндумa, a нa 15 юли тeкcтът му e oдoбрeн oт прaвитeлcтвoтo и миниcтърът e упълнoмoщeн дa гo пoдпишe. Нa зaceдaниeтo миниcтърът кaзвa – зa пръв път в иcтoриятa нa aвтoмoбилнoтo привличaнe уcпяхмe дa пoбeдим три държaви cъc cкoрocттa, c кoятo нaпрaвихмe тaзи cдeлкa. Тoecт, тoй нa 15 юли инфoрмирa прaвитeлcтвoтo, чe e нaпрaвил cдeлкaтa. Тoвa e бeзoчиe, зa кoeтo щe ceзирaмe прoкурaтурaтa“, кaзa oщe Румeн Пeткoв.\n„Нa тoвa зaceдaниe нa МC ce прaвят някoлкo прeдлoжeния към тeкcтa нa мeмoрaндум. В зaключeниe прeмиeрът Янeв oбявявa, чe приeмaт прeдлoжeниятa и трябвa дa бъдaт oтрaзeни в мeмoрaндумa. В caмaтa cтeнoгрaмa e зaпиcaнo, чe тoчкaтa ce приeмa c нaпрaвeнитe измeнeния и дoпълнeния. Cлeд кaтo мeмoрaндумът e пoдпиcaн нa 10 юли, кaквo щe ce измeня и дoпълвa? В oтгoвoрa, кoйтo cъм пoлучил oт кaбинeтa нa миниcтър-прeдceдaтeля, ce кaзвa мнoгo яcнo, чe ce рaзпoрeждa нa миниcтърa нa икoнoмикaтa дa прeдocтaви кoпиe oт мeмoрaндумa, зaщoтo ce нaмирa в Миниcтeрcтвo нa икoнoмикaтa. Нa миниcтърa нa финaнcитe дa прeдocтaви мoтивитe, c кoитo Миниcтeрcтвo нa финaнcитe aнгaжирa c 3 гoдини нaпрeд бългaрcкaтa държaвa c инвecтирaнeтo нa 34 млн. Нaдявaм ce дa пoлучим oтгoвoритe мнoгo бързo“, дoпълни прeдceдaтeлят нa AБВ.\n„Във вcички cлучaи aктът нa пoдпиcвaнeтo, извършeн нa 10 юли и фaктът, чe МC e oдoбрил мeмoрaндумa нa 15 юли, oзнaчaвa, чe миниcтърът e дeйcтвaл aбcoлютнo cвoeвoлнo, в cтрaни oт зaкoнa, пocтaвил e прaвитeлcтвoтo в дeликaтнo пoлoжeниe. Кaзвaм тeзи нeщa, зaщoтo e въпрoc нa държaвнocт“, пoяcни тoй.\nCпoрeд Румeн Пeткoв, тoвa, чe e прoблeм нa прeзидeнтa Румeн Рaдeв зaщo нe иcкa дa види тoвa.\n„Тoвa трябвa дa cтaвa прoблeм нa Бългaрия. нa тeзи нaши пaртньoри трябвa дa e яcнo, чe ca изпoлзвaни кaтo cкрoмнa PR aгeнция. Фрaзaтa нa миниcтър Янaки Cтoилoв, чe e ocтaнaл c впeчaтлeниe, чe мeмoрaндумът вeчe e пoдпиcaн, нe мoжe дa бъдe пoдминaвaнa. Миниcтър Пeткoв e излъгaл прaвитeлcтвoтo, ocвeн бългaрcкитe грaждaни“, кoмeнтирa тoй.\nПeткoв дoпълни, чe oт AБВ ca oбeзпoкoeни oт увeличaвaнeтo нa cъcтaви нa бoрдoвeтe. „Oт AБВ винaги cмe били прoтив рaзрacтвaнeтo им. Тoвa e oгрoмeн рecурc зa плaщaнe нa зaплaти, кoитo нямaт кoмпeтeнциитe зa взимaнe нa рeшeния, cвързaни c бъдeщeтo нa тaкивa прeдприятия. Нaпримeр прякo зaceгнaтo e държaвнoтo прeдприятиe „Кинтeкc“, „Нaциoнaлнa кoмпaния индуcтриaлни зoни“, зaяви oщe тoй.\nИ той от теб гледа и копира, не му се сърди, нали твой последовател.\nТози явно напълно загуби ориентация, но защо пък не да се появи и да напомни за себе си и глупостта, която може да изговори и сътвори.\nКак го дава? Както навремето даваше хората които говорят срещу живковия режим ,да ги пребият в милицията или като торба с пари от мотоциклетния спорт?\nВин\t(преди 9 месеца)\nЗа Румен -запалката, законен е само този договор, който удовлетворява матушката му и е прокаран от нейните слуги - негови ортаци в русоробията! Интересно, защо не "сигнализира" прокуратура за трите млрд. заровени за кефа на Путя да заобиколи Украйна и да пренася газ за Сърбия, без никакви изгледи някога да си възстановим инвестициите?! Още повече, по договора с Next.e.Go България няма никакви ангажименти докато не получи определени резултати!\nРумен Петков явно си мисли, че Кирил Петков е торба с гъби, че да я дава на Гешев....Той Гешев сам си бере гъбите.....!!\nИ да е имал оторизация, подписал е някакъв меморандум, което нищо не значи. Ама нищо.


ЦСКА атакува БФС и „Ботев“ заради Анисе – Труд\nЦСКА атакува БФС и „Ботев“ заради Анисе\n27.01.2015 • 22:17\nЦСКА тръгна в яростна атака срещу БФС и „Ботев“ заради трансфера на Абел Анисе от пловдивския клуб в „Лудогорец“. През главата на Христо Стоичков халфът от Мадагаскар бе продаден на „канарчетата“ през 2013 г. А миналото лято премина в Разград.\n„На 26 юни 2013-а Анисе е трансфериран срещу 70 000 евро в „Ботев“ – каза изпълнителният директор на „червените“ Александър Тодоров. – В контракта има клауза, която дава право на ЦСКА да получи 50 процента от следващ трансфер в рамките на 14 дни след подписване на договора. „Лудогорец“ купи Анисе за 500 000 евро, което означава, че ЦСКА трябва да получи половината от сумата. Подобен е казусът между нас и „Чавдар“ (Етрополе) за Ивайло Чочев, който непрекъснато е обсъждан в медиите.\nСумата за Анисе трябвало да се преведе във фирма „Моран Трейд“, която е на бившия съсобственик на ЦСКА Димитър Борисов. Вероятно заради задължения на клуба към нея. По договора за покупко-продажба на ЦСКА между „Титан Спорт“ и „Лира Инвестмънт“ всички задължения към фирми, свързани с Димитър Борисов и съдружника му Иво Иванов отпадат. Съответно парите за Анисе трябва да бъдат преведени по сметка на купувача, а това е ЦСКА. Ако „Ботев“ ги платил на друг, трябва да плати два пъти.“\nСпоред Тодоров нито БФС, нито „Ботев“, отговарят на запитванията. И затова ЦСКА вече е сезирал лицензионната комисия на УЕФА. „Ботев“ отказва да плати – твърди Тодоров. – Вероятно целта е да заведем дело, което ще се точи поне две години.“\nЦСКА има още 20-ина дела във ФИФА, които трябва да разреши. И изходящ трансфер на Тони Силва или Сержиу Буш ще накара клубът „да се почувства по-комфортно“. Тодоров добави, че през 2014-а ЦСКА е покрил 14-15 млн. лева стари дългове. А приходът от трансфери е бил около 2 милиона. „Червените“ са уволнили дисциплинарно своя играч Антон Карачанаков, който разтрогна договора си. Крилото обяви, че ще съди ЦСКА. И казусът вече е изцяло в ръцете на Темида.


store.bg - Аз съм Дънов - Капка Георгиева - 📕 книга\nКниги Религия и окултизъм Езотерика и окултизъм Аз съм Дънов - Капка Георгиева\nИздателство Бумеранг БГ\nКапка Георгиева е журналист, писател и политик. Автор е на книгите "Ванга от рода на прокълнатите“, "Вера – мисия феномен“, "Убийството на Орфей“. Завършила е педагогика в СУ "Св. Климент Охридски“, а после е специализирала психология. Работила е във вестниците "Литературен вестник“, "24 часа“, "Труд“, "Монитор“. Основател на "Национал-Демократична Партия“. В момента е общински съветник в гр. София.\nДа се превърнеш в опитна мишка\nДа нахраниш болката\nСлучайност или предопределеност\nЗащо се делим на късметлии и кутсузлии\nЗа да изпълниш съдбата си - помири се с Бог\nКак лошите мисли погубват здравето ни\nБез болести бихме се отровили\nЗа да се излекуваме, трябва да се обичаме и да си вярваме\nКак да станем красиви без пластични операции\nКой ще доведе апокалипсиса\nКогато дърветата бяха хора\nПравилото на спокойната луна\nОтношението към другите\nДа се храним означава да складираме светлина и енергия\nФизическите упражнения - сливане с природата и космоса\nУмеем ли да разчитаме знаците\nКак да начертаем живота си, следвайки знаците\nЦветовете и тяхната сила\nДвойнствената природа на човека\nБуквите са взрив от енергии\nОбщата история на човечеството\nВярата отключва възможностите\nЗащо не можем да видим Рая и Ада\nРила е истинския Олимп\nАкаша и прана\nЗа съдбата на българите\nЗа да оцените книгата "Аз съм Дънов", изберете цифрата отговаряща на Вашата оценка по десетобалната система:\nИзползваните в представянето на книга "Аз съм Дънов - Капка Георгиева" текстови, графични и други материали са собственост на носителите на авторските им права.


Ботев на трето място след победа над ЦСКА\nНачало » Новини » Ботев на трето място след победа над ЦСКА\nБотев Пловдив победи отбора на ЦСКА с 2:1 в люта битка и измести "армейците" от третото място във временното класиране. Първия си гол в първенството отбеляза Иван Цветков, който откри резултата от дузпа в 12-ата минута. Второто попадение за "канарчетата" пък бе дело на Мариян Огнянов, който се появи в игра "в пакет" с Тодор Неделев в средата на второто полувреме и така двамата ознаменуваха завръщането си пред собствена публика след близо тримесечно отсъствие.\nДвубоят започна по-добре за "жълто-черните", които най-вече благодарение на много активната игра по десния фланг на Вандер Виейра и Йордан Христов, започнаха да създават главоболия на "червената" отбрана още в началото. В 5-ата минута след комбинация между двамата Христов центрира към непокрития на далечната греда Ромарио Кортзорг, който се забави с обработването на топката и ударът му бе блокиран от защитник.\nВ 9-ата ново отново десният бек на Ботев центрира отлично към Иван Цветков, който остана под топката и успя само леко да я отклони. Тя обаче попадна в Анисе, който я върна към своя капитан, но точно преди да стреля от упор Цветков бе задържан от Жереми Фо-Поре. След консултация с помощника си на аутлинията реферът Ивайло Стоянов посочи бялата точка, но вдигна само жълт картон на бранителя. Дългите протести в червено не разколебаха Иван Цветков, който с прецизен удар в долния ляв ъгъл изведе Ботев напред - 1:0.\n"Армейците" можеха да изравнят бързо, след като в 18-ата минута Марсиньо натресе десния стълб зад Стаховяк със страховит удар отдалеч. В 28-ата голям пропуск пред Томас Черни направи Абел Анисе. Мадагаскарският "хищник" бе намерен на идеална позиция пред вратата от поредното добро центриране на Данчо Христов, но ударът му с глава мина на сантиметри встрани от дясната греда. До края на полувремето двата отбора не създадоха повече чисти положения и Ботев се оттегли с гол аванс на почивката.\nВтората част започна по-добре за ЦСКА и гостите бързо стигнаха до изравнително попадение. В 47-ата минута Апостол Попов центрира към непокрития на далечната греда Ивайло Чочев, който стреля с глава в близкия ъгъл за 1:1. Три минути по-късно Чочев можеше да вкара при идентична ситуация, но този път Адам Стаховяк спаси.\nВ 59-ата минута Ивайло Стоянов спести "нарисуван" втори жълт картон на Фо-Поре. Французинът свали с ръце на земята откъсващия се в половината на гостите Вандер Виейра, но арбитърът отсъди фаул без да покаже заслужения картон.\nВ 64-ата и 65-ата минута Станимир Стоилов пусна последователно в игра Мариян Огнянов и Тодор Неделев, на местата на Цветков и Ромарио. Включването на двамата внесе осезаем импулс в играта на "канарчетата", които си върнаха инициативата, а атаките към вратата на ЦСКА станаха доста по-разнообразни.\nРезултатът от това не закъсня и в 70-ата минута Ботев отново излезе напред в резултата. Неделев подхвана атака отдясно и след марково двойно подаване с Огнянов обърна фронта на атаката наляво към Вандер. Бразилецът финтира защитник и центрира в пеналта, където друг бранител изби топката към границата на наказателното поле. Там тя бе посрещната с удар от въздуха от Йордан Христов, Томаш Черни изби, но дебнещият наблизо Мариян Огнянов взриви трибуните на "Колежа" с добавка за 2:1.\nДо края на мача "канарчетата" организираха няколко атаки, които обаче не бяха доразвити по най-добрия начин. На свой ред ЦСКА опита да си върне равенството с натиск в заключителните минути. Адам Стаховяк се намеси решаващо при удари на Марсиньо от фаул в 78-ата минута и на Косоко от малък ъгъл в 90-ата, а защитата пред него удържа без особени проблеми останалите атаки на "червените".\nBotev in top 3 after defeating CSKA\nБотев остана на режим в Коматево, Неделев в групата за ЦСКА\nСтоилов: Мислим само за победата над ЦСКА\nПресконференция преди Ботев - ЦСКА\nБилетите за Ботев - ЦСКА в продажба от понеделник


Обжалват решението за рокадата на две училищни сгради във Видин - Новини\nпубликувано на 28.09.12 в 11:38\nВърховният административен съд отмени определението на Видинския административен съд, касаещо смяната на сградите на две видински училища. Магистратите от по-горната инстанция върнаха на Видинския съд делото за продължаване на съдопроизводството.\nДве дела са заведени в Административния съд във Видин по жалба на директора в оставка Таня Станчева, заради смяната на сградите на двете училища- ОУ "Св. Климент Охридски" и ПМГ "Екзарх Антим І". Бившият директор обжалва разпореждане на Общинския съвет във Видин, с което бе допуснато предварителното изпълнение на решението на местните управници за рокадата на сградите. В последствие по образуваното административно дело същата жалбоподателка обжалва и цялото Решение на Общинския съвет на Видин. Съдът е приел, че жалбоподателката няма правен интерес да обжалва Решението на Общинския съвет. Това каза в рубриката "Правосъдие" в "Посоките на делника" Даниела Пинтова, секретар на Административния съд във Видин.\n"И по двете административни дела съдът е приел, че жалбоподателката няма правен интерес да обжалва както решението на Общинския съвет, така и допуснатото му предварително изпълнение, и е прекратил прозводствата. С две определения, съдът прекратява производството по обжалване на допуснатото предварително изпълнение на Общински съвет Видин, а с другото определение се прекратява производството по обжалването на решението за приетата смяна на адресите и сградите на двете учебни заведения. Второто определение не е обжалвано в законоустановения срок и е влязло в сила. Жалбоподателката е обжалвала само определението във връзка с допуснатото предварително изпълнение на Решението на Общински съвет Видин"- обясни Даниела Пинтова.\nУточнението, което експертите направиха е, че на новото съдебно заседание ще се гледа законосъобразно ли е допуснато предварително изпълнение на Решението на Общинския съвет на Видин, а съдията по делото не е трябвало да прекрати производствата. Сега ще трябва да се мотивира за законосъобразността на взетото решение и спазени ли са процедурните правила.\nТаня Станчева, която заведе дело срещу решението за рокадата, вече не е директор на ОУ "Св. Климент Охридски". Ето и нейните мотиви: "За мен остава само моралната удовлетвореност, че все пак Върховният съд си е свършил работата. Аз подадох молба за освобождаването ми от длъжността директор. Смятам, че взетото решение е незаконосъобразно, и че не е в полза на учлището, което ръководих. Не желая да изпълнявам незаконосъобразни заповеди. Вторият ми мотив е, че липсват условия в предоставената ни сграда" - обясни директорът в оставка.\nЗа сега не е определено кога ще бъде новото заседание на Видинския административен съд по казуса. Това обаче едва ли ще промени фактическото положение, смятат от съдебната институция.\nРадио Видин Новини Видин Върховен административен съд Правосъдие смяна на учлищни сгради


ЦАР КАМБАНА – МЪЛЧАЩИЯТ ГИГАНТ\nРусия открай време се слави с камбаните и звънът им по хилядите малки и големи храмове. А като се добави към това и грандоманския дух на руснаците, няма нищо чудно, че се гордеят с една от големите забележителности – Цар Камбана (Царь Колокол на руски).\nНикой обаче не е чувал как звучи този "цар" на камбаните. С течение на времето, този факт е станал причина да се появи и анекдотът, в който се говори за великата страна, която разполага с Цар Топ (Царь Пушка), който не стреля и Цар Камбана, която не звъни.\nВ интерес на истината, камбаната е отливана с идеята да звъни, но мълчанието й се дължи на стечение на обстоятелствата – нещо подобно на случилото се с наклонената кула в Пиза.\nЦар Камбана, която днес е позната по цял свят, принадлежи към "царска династия" камбани. Първата "цар камбана" е отлята в началото на XVII век и цели 50 години служи качествено и по предназначение. Но в резултат на голям пожар в Москва, тежащата 40 тона камбана рухва от камбанарията и се строшава.\nПрез 1654 година е отлята нова "цар камбана", за която е използван метала от предходната. Новият "монарх" тежи вече 130 тона и по ирония на съдбата повтаря участта на предшественика си – след половин век вярна служба, при поредния голям московски пожар през 1701 година, пада и се разбива.\nНа Петър I Велики не му е до камбани – него повече го интересува отливането на оръдия. Към въпроса за отливането на нова Цар Камбана се връща през 1730 година императрица Анна Ивановна. Новият гигант трябва да тежи 200 тона.\nИзпълнението на подобна мащабна задача трябвало да бъде поръчано на чужденци. Във Франция руските посланици отправят много щедро предложение на "кралския механик" и "член на Академията на науките" Жармен. Но, когато научава какво се иска от него, категорично отказва, смятайки за невъзможно отливането на подобно чудо. В крайна сметка отливането е поръчано на руския майстор Иван Фьодорович Моторин и сина му Михаил Иванович Моторин.\nМоторин изработва умалено копие на камбаната и заедно с чертежите й и тези на помощните съоръжения, ги праща в двореца за одобрение. Съгласуването на проекта отнема три години. По традиция част от метала за новата камбана е от останките на предишната. Заради размерите й, камбаната няма как да се изработи в Кремъл. Затова на Ивановския площад е изкопана яма, дълбока 10 метра. За да може калъпът да издържи налягането на разтопения метал, цялото вътрешно пространство между формата за камбаната и стените на леярната яма са засипани с пръст, която е много добре трамбована. На място са построени четири пещи за топене на метала и устройство, с което да се вдигне после кожуха. На 26 ноември 1734 година в Успенския събор е проведена тържествена служба, с която се слага началото на работата по отливането на камбаната.\nМеко казано, процесът по отливането протича трудно. Два дни след началото на топенето на метала две от пещите стават неизползваеми. Ремонтират ги "на ход" и заради това възниква следващият проблем – взрив по време на ремонта изпепелява дървената конструкция на помощните съоръжения, което за малко не проваля целия проект.\nПроцесът на отливане на камбана, още повече с такива размери, е доста бавно занимание. В самия разгар на отливането, на 19 август 1735 година, внезапно умира Иван Моторин. Цялата тежест по отливката се прехвърля върху сина му, Михаил Моторин. Накрая, на 25 ноември 1735 година, след година и половина подготвителни работи, отливането на Цар камбана е завършено. Последното топене на метал в четирите пещи продължава 36 часа, а самото отливане отнема 1 час и 12 минути. Височината на "изделието" е 6,24 метра, диаметърът – 6,6 метра, а теглото – 200 тона. По съвременни анализи в сплавта на камбаната се съдържат 84,51% мед, 13,21% олово, 1,25% сяра, 0,036% злато (72 кг) и 0,25% сребро (525 кг).\nКогато металът изстива, започват работите по украсата му. Върху камбаната се нанасят надписи и декоративни изображения. През цялото време камбаната остава в ямата, лежи върху желязна решетка, която се подпира на 12 дъбови колони, забити дълбоко в земята. Над ямата е направен дървен навес.\nПрез пролетта на 1737 година работите по декорацията са почти на привършване и скоро се очаква новата камбана да запее над Москва.\nИ тук отново се намесва... поредният московски пожар. Великият пожар избухва в края на май 1737 година, нанася не малко поражения в центъра на Москва, като променя и съдбата на Цар камбана. Дървената постройка над леярната яма се запалва. В ямата започват да падат горящите дъски. Московчани хукнали да гасят огъня и да изливат вода върху камбаната. Страхували се, че от високата температура тя може да се разтопи. Но неравномерното и рязко охлаждане става причина за появата на повече от десет пукнатини, в крайна сметка от камбаната се отчупва парче с тегло около 11 тона.\nСъществуват и други версии, за счупването на камбаната. Едната гласи, че парчето се отчупва в процеса на изваждането на камбаната. Другата версия – пукнатините са вследствие на технологична грешка в отливането на камбаната, а после удобно за виновник е посочен пожара.\nКаквото и да се е случило, интересът към повреденият гигант угасва и той остава да си лежи в ямата цял век. С течение на времето дори се намират предприемчиви московчани, които организират екскурзии до ямата, за да показват на любопитните най-голямата в света камбана. В края на XVIII и началото на XIX век на няколко пъти са предлагани проекти за изваждането на камбаната, но заради прекалената им сложност и скъпото изпълнение, всички са отхвърляни. Има предложение да се запои счупеното парче, но и то е отхвърлено – "закърпената" Цар камбана няма да звучи правилно. А фалшивата камбана е далеч по-лоша от мълчаливата.\nТака се стига до 1836 година, когато е решено Цар камбана да се извади от ямата и да се постави на специален постамент в Кремъл. Задачата получава френския архитект Огюст Монферан, който издига в Петербург колоната в чест на Александър II и преустройва Исакиевския събор.\nНа 4 август 1836 г. сложната операция по изваждането на Цар камбана е завършена. Гигантът е положен на постамента, проектиран от Монферан. От този момент камбаната, чийто глас никой не е чувал, става една от забележителностите, с които Русия е известна по света!


Модел на учебна тетрадка по математика за 6. клас като средство за развиване на универсални учебни действия\nЦветелина Мирославова Методически аспекти\nПри отчитане на необходимостта и реализиране на образователни промени, насочени към процеса на преподаване и изучаване, трябва да се обърне внимание и да се окаже влияние върху различните елементи, включени в образователния процес: времето, което е определено за изучаване на новото знание; наличието на дидактически средства; подготовката на учителите. Постигането на метапредметните и личностните резултати може да се осигури чрез прилагане на подходящи типове задачи, структурирани в съответствие с видовете компетентност. Едни от учебно-техническите средства са учебникът и учебно-помощната литература (учебни тетрадки, сборници и др.). На съвременния етап тези средства се отличават с интерактивност и насоченост към развиване на универсални учебни действия.\nВ комплекта от учебна документация за 6. клас (на различни издателства) липсват учебни тетрадки, което не осигурява самообучението и саморазвитието на учениците. Затова нашето изследване се насочва към създаване на модел на учебна тетрадка, осигуряваща образователно математическо съдържание за стимулиране на УУД.\nОбект на изследването са универсалните учебни действия в обучението по математика в 6. клас.\nПредмет на изследването са възможностите за формулиране и решаване на метапредметни задачи в учебна тетрадка по математика като средство за развиване на УУД.\nЦел на изследването е да се разработи модел на учебна тетрадка по математика за 6. клас като средство за развиване на универсални учебни действия в процеса на обучението по математика. За постигане на целта първо са определени дидактическите основи на конструиране на учебното средство – цели, подходи и принципи при структуриране на учебното съдържание (фиг. 1).\nФигура 1. Дидактически основи на разработване на учебна тетрадка по математика за 6. клас за УУД\nСтруктурният модел отговаря на необходимостта от нов подход към познавателния процес. Моделът е в съответствие с целта и задачите на обучението по математика в 6. клас.\nПри разработването на учебната тетрадка се прави опит да се реализира цялостна дидактическа концепция, в основата на която са идеите:\nза комплексно развитие на личността на ученика и стимулиране на мисловната дейност в процеса на обучение;\nза насочване на дейността на учениците към разсъждаване, към творческо прилагане на знанията и опита във всекидневието;\nза изграждане на умения за групова работа и на компетентности за общуване, за анализиране на различни възможности и избор по определени критерии;\nза осъществяване на междупредметни връзки между математиката и останалите учебни дисциплини;\nза насърчаване на мотивацията и интереса на учениците чрез представяне на новите знания по атрактивен и забавен начин.\nВ зависимост от това, към развиване на какви УУД са насочени, задачите по математика може да бъдат разделени на четири групи:\n1. Задачи за развиване на комуникативни УУД – насочени са към овладяване на математическите понятия; формиране на умения за индивидуална работа; усъвършенстване на писмената и вербалната реч; развиване на умения за изслушване и разбиране на обясненията на другите и коригиране на грешки.\n2. Задачи за развиване на личностни УУД – насочени са към формиране на постоянна мотивация за обучение и познавателен интерес към математиката; развиване на способност за адекватна самооценка на постигнатите резултати и осъзнаване на значимостта на изучаваното ново знание.\n3. Задачи за развиване на познавателни УУД – насочени са към развиване на логическото мислене; създаване на математически модели; извличане на необходимата информация от условието на задачата; изказване и проверяване на хипотези, определения, твърдения, теореми; сравнение; съпоставяне; класифициране; откриване на аналогии и причинно-следствени връзки.\n4. Задачи за развиване на регулативни УУД – насочени са към развиване на умения за изграждане на алгоритми за решаване на задачи; целеполагане; диференциране на изучените знания от тези, които предстои да се изучават; планиране; определяне на междинните резултати и отчитане на крайния резултат; анализ и обобщение на получените резултати.\nПознавателните и регулативните УУД са неотделими.\nТехнологичният модел на дадена урочна тема в учебната тетрадка се разработва чрез модулно-блоковия подход – съдържанието на една тема се представя от един учебен модул с четири блока задачи за формиране съответно на четирите типа УУД (фиг. 2).\nФигура 2. Технологичен блоков модел на работен лист от учебна тетрадка по математика за 6. клас\nСъдържателното разработване на даден учебен модул от учебната тетрадка изисква първо да се определят темите на уроци по математика в 6. клас и за всяка тема да се подберат и подредят типове задачи за съответните УУД. Като модел на работен лист от учебната тетрадка за групова и самостоятелна работа на учениците предлагам разработка на темата „Кръг. Лице на кръг” (Приложение).\nФормирането на универсални учебни действия е продължителен и непрекъснат процес, насочен към овладяване на нов социален опит и компетентности. Моделът на учебна тетрадка за стимулиране на УУД по математика в обучението в 6. клас е насочен към осигуряване на активното учене на учениците и стимулиране на вътрешната им познавателна мотивация и активност. Очакваните резултати са: повишаване на увереността в собствените възможности за изучаване на математиката; усъвършенстване на уменията за прилагане на математическите знания към математически и нематематически задачи; развиване на способността за използване на математиката като форма на комуникация, изразяване и логическо мислене. Така развити УУД се запазват и служат на личността през целия й живот.\nЗакон за предучилищното и училищното образование (Обн. ДВ, бр. 79 от 13.10.2015 г., в сила от 01.08.2016 г.).\nКолев, Е. и др. (2016). Книга за учителя по математика за 5. клас. София: Булвест 2000.\nМерзляк, А. Г. и др.(2018). Математика. 5-11 классы. Программы. Москва: Вентана-Граф.\nУчебна програма по математика за VІ клас.\nЦветелина Мирославова, докторант в катедра „Алгебра и геометрия” на Факултет математика и информатика при ВТУ „Св. Св. Кирил и Методий”\nрецензент: проф. д-р Даринка Гълъбова